3 sukaldari bizkaitarrek 'chef table' saioa eskainiko dute Milanen. Egilea(k) ERREDAKZIOA. , Euskal Irrati Telebista 2010 (1)\n...kailaoa baratxuri zoparekin; behi buztanarekin betetako ravioliak lekale eta barazkien infusioen gainean; oliba beltz errauts...\n...n, pastaren munduan. Anna Rita Ciampanik bere ravioliak egiten ditu. Sukaldariburuak eta senarrak jatetxe txiki bai...\nELIKADURA. ERREZETA. Ravioliak, otarrainxkaz eginak. Egilea(k) ODRIOZOLA, Mikel. Berria, Euskal Editorea SM 2009 (7)\n...ehiegi irakinarazi gabe, hiru minutuan. Atera ravioliak uretatik,eta jarri plater batean. Bota, gain-gainetik, otar...\n...ela zabaldu egingo baita egostean. Egosi uretan ravioliak, gehiegi irakinarazi gabe, hiru minutuan. Atera ravioliak u...\n...ez irabiatu gainazala, apartzeraino. Apar hori raviolien gainera botako dugu gero.\n...re nahasi horrekin egin bolatxo bat, eta jarri raviolietarako pasta orrietan, eta arrautza irabiatu batekin itxi; tentu h...\nRavioliak, otarrainxkaz eginak\n16 pasta orri, raviolietarakoNone\nELIKADURA. Errezeta. Ravioliak txanpinoi eta otarrainska kremarekin. Egilea(k) MARKINEZ, Iker. Berria, Euskal Editorea SM 2010 (5)\nRavioliak txanpinoi eta otarrainska kremarekin\n...xorrotada txiki batekin, irakin arte. Irakitean, ravioliak gehitu, eta 6 edo 8 minutuz irakiten eduki. Pasta al dente ...\nRavioliak (perretxikuz beteak) 400 g\nAzkenik, ravioliak ere gehituko ditugu lapikora; orain, sua moteldu, eta suabe...\n...en eduki. Denbora hori nahikoa izango da ravioliak berotu eta beste osagaien zaporea hartzeko.\n...ra naturala, onddo eta boilurdun risottoa, txangurrodun ravioliak...\nErrauts-hodeiak Autore-sukaldaritza kongresuaren hasiera nahastu du. Egilea(k) ERREDAKZIOA. , Euskal Irrati Telebista 2010 (1)\n...> kontuan izango dute egoera. Hala, Anana raviolia, mamia eta Eyjafjallajökull sumendiaren errautsekin izeneko...\n...pasa eta pinaziekin; kuskusa, kakahuete saltsarekin; edo ravioliak, intxaur xehatuekin.\n...nako turroiz beteta egongo da. Goarnizio modura ananazko raviolia izango du, malibuarekin gozatua (kokozko likorea da). Foie-...\nGaragardo frijitua, hamaiketakoa hartzeko era berria. Egilea(k) ERREDAKZIOA. , Euskal Irrati Telebista 2010 (2)\n...>izan ditu errezeta perfektua lortzeko. Mark Zablek ravioli baten itxura duen masa bat sortu du, baina elikagai berezi ...\n...ehar izan du Zablek; izan ere, frijigailuan ravioli gehienak lehertu egiten ziren.\nHaragiz beteriko hamar ore arrautzadun (ravioliak eta tortelliniak). Egilea(k) CONSUMER. Consumer, Eroski S. Coop. 2006 (27)\nRavioliak Ore konbentzionala (lehorra).\n...allo markako tortellini eta ravioli freskoak eta Rana ravioliak; kalitate hobereneko okela, Buitoni tortellini freskoetan a...\n...> Gallo markako bi ore lehorretan eta Rana markako ravioli freskoetan, baina kopuruak ez zihoazen 1.000 zm-tatik gora....\n...re ez du merezi horrelako aipamenik baina Gallo ravioliak aukera polita da, batez ere prezioa modu-modukoa duelako.\n...>baina lehorrek ez: Knorr ravioliak %11,8, Gallo ravioliak eta Knorr tortelliniak -gutxi-gutxi falta badute ere- ez di...\n...en ipini dutenak, Gallo markako tortellini eta ravioli freskoak eta Rana ravioliak; kalitate hobereneko okela, Bui...\n...>Betegarriaren proportzio handieneko lagina (%42) Rana ravioliak dira; betegarrian haragi gehien ipini dutenak, Gallo markak...\n...>azpimarratzekoak dira Buitoni markako biak, Rana ravioliak eta Gallo tortelliniak.\n...eta ez dute glutamatoren arrastorik, Rana markako ravioliek izan ezik.\n...ak, aldiz, Buitoni markako tortellini fresko eta ravioli freskoak eta El Pavo markako tortellini freskoak.\nKnorr markako tortellini eta raviolietan (ore lehorrak, biak) onartutakoa baino glutamato gehiago at...\nRavioliak.Ore konbentzionala (lehor).\nHamar laginetatik bost ravioli ziren, gainerakoak tortellini.\n...> zitzaizkien eta Buitoni markako bi laginak, Rana ravioliak eta Gallo tortelliniak nabarmentzekoak izan ziren.\nHaragiz beteriko hamar ore arrautzadun ( ravioliak eta tortelliniak)\n...>, hauen betegarriak ez dauka glutamatorik, Rana raviolienak izan ezik.\n... aise gainditzen dute baina lehorrek ez: Knorr ravioliak %11,8, Gallo ravioliak eta Knorr tortelliniak -gutxi-gutxi ...\n...adunak aztertu dira orain; hamar laginetatik (bost ravioli eta beste horrenbeste tortellini) sei ore freskoak dira (Ga...\n...ekoak, aldiz, Knorr markako biak, Gallo markako ravioli lehorrak eta Buitoni markako tortellini freskoak.\nHirietarako bidaiak (II). La Paz. Munduko hiribururik altuena. Egilea(k) BEÑARAN, Oihane. Berria, Euskal Editorea SM 2013 (1)\n...terako, oilasko-sajtaz (gisatu bat) beteriko ravioliak eta ratatouille andetarra. Janari tradizionalagoa nahi dute...\nMarcos Moran sukaldariak irabazi du Chef Millesime saria. Egilea(k) ERREDAKZIOA. , Euskal Irrati Telebista 2010 (1)\n...a lur errearen gainean, idi buztanarekin egindako ravioliak, Odolki urtugarria edo tomate errea jogurtarekin izan dira ...\nMundua sukalde. Egilea(k) , MIXER. ETB dokumentalak, Euskal Irrati Telebista 2009 (6)\nBerrogei kilo masa eta mila ravioli, zortzi sukaldariren artean. Txapela kentzeko modukoa! / Ha...\n...meran. Neuk lagunduko dizut. Beti eduki dut gogoa raviolia prestatzen ikasteko. Ipini, tolestu. / Ea pixka bat. / Tole...\nMila? / Mila ravioli?\n...orrekin batera, txerrikiz eta apioz betetako ravioliak prestatzen dituzte. / Ederra baino ederragoa. Txerriki ezti...\n...> alde egin dute, eta bakar-bakarrik nago ravioliak egiten. Oso ondo. Bakoitza bere arloan dabil. Bederatzigarr...\n... oztopatzerik. Zer egiten ari zara hemen? Raviolia?\nSukaldaritza ikastaroa gaur Toki Alai elkartean. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2011 (2)\n...go menua prestatzen erakutsiko dute: kalabazinezko ravioliak, kalabaza kremarekin eta arrozkurriskarekin; urraburua gatz...\nTadjikistan. Egilea(k) EZEZAGUNA. Ortzadar, Editorial Iparraguirre, S.A. 2012 (1)\n...zuen horren berri jaso", esan zigun, guk ravioliak jan eta berak zerbezak bata bestearen atzetik edaten zituen...


Eskualdeko ekonomia indartzeko bideak aztertuko ditu Sakantzen Sareak - GARA\nEskualdeko ekonomia indartzeko bideak aztertuko ditu Sakantzen Sareak\nKrisi ekonomikoaren ondorioz Sakanak bizi duen egoeraz kezkatuta, jarduera ekonomikoa indartzea eta bide berriak bilatzea da sarearen helburua. Gaur hasita, hainbat hitzaldi izango dituzte hurrengo asteetan beste eskualde batzuetako esperientziak ezagutzeko.\nSakanako eskualdea bereziki kaltetu du krisi ekonomikoak. Gaur egun 1.800 lagun daude langabezian eta, Sakantzen Sareak dioenaren arabera, egoerak ez du hobera egiteko itxurarik. Hori dela eta, sarearen sustatzaileek jarduera berriak garatu beharra dagoela nabarmendu zuten, horretarako eskualdeak dituen baliabide propioak erabiliz.\nInguruaren garapen iraunkorra da Sakantzen Sarearen xede nagusia eta, bide horretan, kooperatiben funtzionamendua dute eredu. Gaurtik hasita maiatzaren 23ra bitartean, hitzaldiak egingo dituzte Sakanako hainbat herritan.\nLehenengo hitzaldia Irurtzunen izango da, Cristina Bayona soziologo eta landa garapeneko adituaren eskutik. Bere esperientzia Nafarroako eki-erdialdean zentratzen da eta bertan gauzatutako dinamikak aurkeztuko ditu.\nMaiatzaren 2an, Sabin Kortabitarte izango da Arbizun Lea ibarreko esperientziaren berri ematen. Izan ere, eskualde honetako herri txikiek ere krisi egoerei aurre egin behar izan diete aurreko hamarkadetan. Gaur egun, ekintzailetzan pauso handiak eman ditu eta hori izango da, hain zuzen ere, Arbizura eramango duten argazkia.\nJaime Izquierdo (maiatzak 10), Jakoba Errekondo (maiatzak 17) eta Juan Jose Ansoategi (maiatzak 23) izango dira gainerako hizlariak. Errekondok Zeraingo berri emango du eta Ansoategi, Fagor taldeko lehendakari ohia, berriz, kooperatibaren inguruan arituko da.\nEgoeraren larritasuna dela- eta, enplegua sortzea da sarearen lehentasuna, horretarako eskualdeko baliabideen garapena baliatuz. Hala, datozen hamar urteetan 500 lanpostu sortzea jarri dute erronka gisa.\nKooperatiben izaera eta funtzionamendua da Sakantzen Sarearen eredu nagusietakoa, Hori horrela, maiatzaren 23an Jose Ansoategi Fagor Taldeko lehendakari ohiak emango du hitzaldia.


04/08 sumarioan auziperatutakoak ez dira kartzelara joango - Debagoiena - Goiena.eus\n04/08 sumarioan auziperatutakoak ez dira kartzelara joango\nMaite Txintxurreta 2016-01-13 12:35\nIno Galparsoro, Aittor Arantzabal, Mikel Zubimendi eta Mikel Garaiondo, 04/08 sumarioan inputatutako debagoiendarrak, ez dira kartzelara joango. Sumarioaren auzian akordioa lortu dute goizean auzipetuek, fiskaltzak eta AVT eta Dignidad y Justicia herri akusazioek. Auzipetuek akusazioak onartu dituzte, eta akusazioak onartu du aitortza horregatik zigorrak murriztea.\nETAren mesedetan lanean jardutea egotzi diete Auzitegi Nazionaleko 04/08 sumarioan inputatutako hogeita hamabost euskal herritarrei.\nLortutako akordioan, auziperatuek esan dute haien jarrera “lege kodearen aurkakoa” izan zela. Gainera, “indarkeriazko jarduera ororen” aurkako konpromisoa hartu dute, “biktimen eta haiei eragindako kalteen aitorpena” eginez. Lehenengo aldia da horrelako makro epaiketa bat alde guztien akordioarekin eteten dela.\nAkordioa lortuta, urte eta erdi eta bi urte bitarteko espetxe zigorrak ezarri dizkiete inputatu guztiei; hori dela eta, bat ere ez da espetxera joan beharko. Hasiera batean, fiskaltzak hamar urteko zigorra eskatu zuen auziperatu bakoitzarentzat.\nEpaileak Galparsorori, Garaiondori eta Arantzabali urtebete eta zortzi hilabeteko zigorra ezarri die, eta Zubimendiri, berriz, bi urtekoa.\nPernando Barrenaren balorazioa\nMadrilgo epaitegitik irtetean, Sortuko bozeramale Pernando Barrenak auziperatu guztien izenean hitz egin du. "Gure jardun politikoa, edozein kausaren gainetik, gatazkaren konponketara bideratuta egon da", esan du Barrenak. "Soilik bide politikoak eta demokratikoak erabiltzearen aldeko apustua" ere azpimarratu nahi izan du. Positiboki baloratu du lortutako akordioari esker inor kartzelara joan behar ez izatea, eta esan du haien nahia dela akordio horri "salbuespen politikak desaktibatzeko" erreminta izatea.


HEMEN DUGU ERGOBIKO SAGARDO EGUNA!\nUzta-biltzearen aurrekaria bailitzan, Ergobiko Festetako Sagardo Egunak hamabost bat sagardotegi eta makina bat sagardozale batzen ditu urtero abuztu amaiera aldera. Hala, iaz bezala, aurten ere bertan izan gara gure sagardoa dastatzen ematen. Sagardo Egun hau, zehazki, Astigarragako Ergobiko Jaien barnean egiten den jardueretako bat dugu, hain zuzen ere.\nSagardotegiok gure sagardoak dastatzen eman genituen, eta, eguraldia lagun eguzki itzela egon baitzen zeruan bor-bor- ekitaldia zoragarria izan zen. Hori dela-eta, bazkalordurako sagardotegiok sagardorik gabe geratu ginen jada. Arraska.\nIzan ere, bertaratutako orok sagardoa dastatzeko parada izan zuek, soilik edalontzia hurbilduz. Giro eder honetan ospatu dugu egun handi hau aurten ere bai. Honez gainera, noski, urtero lez, hainbat epaimahaikidez osaturiko talde batek banan-banan, eta, zer sagardo zen jakin gabe, puntuazioak ematen aritu zen etengabe. Izan ere, Sagardo Txapelketa ospetsua da, zehazki, egun honetan egiten den beste ekitaldi adierazgarrietako bat.\nHonenbestez, Gurutzetak eskerrak eman nahi dizkie bai Antolakuntzari, bai bertaratutako jende guztiari. Hurrengo urtean, gehiago! Mila esker!\nGiro aparta ikus dezazuen, laburpen-bideoa egin dugu:


Sormena eta berrikuntza IKTen arloko enpresetan - Euskadi+innova\nSormena eta berrikuntza IKTen arloko enpresetan\nGuztiok dugu sortzeko gaitasuna, baina sormenerako ahalmena erabilerak garatzen du. Pentsamendu sortzailea berrikuntza-prozesuen katalizatzaile bat da.\nIKTen arloko enpresek giza talentua sustatu behar dute, gaitasun tekniko onenak bultzatzeko eta, horrez gainera, berrikuntza sortzeko eta aplikatzeko behar diren sormena, eraberritzea eta enpresa-espiritua sustatzeko.\nIKTen sektorerako behar diren sorkuntza-gaitasunak eta -trebetasunak sustatu nahi dira tailer honetan. Horretarako, sormen-maila ebaluatzeko test moduko tresna bat diseinatu da, sorkuntza-gaitasun pertsonalak eta hobetu beharreko eremuak identifikatzeko gai dena. Tailerraren helburua da tresna hori probatzea erabiltzaile izan daitezkeenekin.\nSormenari buruzko sarrera laburra:\nPertsona sortzaileen ezaugarriak\nZer egoeratan bihurtzen da pertsona/talde bat sortzaile?\nOnlineko autodiagnostiko-proba indibidual bat egitea, sormenari buruzkoa:\nAutodiagnostiko-proba autoebaluazioko tresna interaktibo bat da, IKTen alorreko langileek eta arduradunek jakiteko, batetik, zer sorkuntza-trebetasun dituzten, eta, bestetik, identifikatzeko zer trebetasun garatu eta sustatu behar dituzten beren lanpostuan berrikuntza sustatzeko. Autoebaluazioa baliagarria da erabiltzaileek hobeto jakiteko nolako sormena duten eta identifikatzeko zer arlotan jarri behar duten arreta gehiago.\nAzkenik, galdetegi bat bete behar da, aurkeztutako tresna hobetzeko iruzkinak eta ideiak jasotzeko.\nSorkuntza-gaitasunak garatzeko interesa duten IKTen alorreko profesionalentzat.\n** Ekimen hori Europako Erasmus + Programak finantzatutako INNOSPARK proiektuaren barruan sartzen da. Helburu hau du proiektuak: IKTen alorreko berrikuntzaren eta sorkuntzaren inguruko ezagutza eta trebetasunak sortzea.


Iñigo Urkullu: EAJrentzako boterea berreskuratzeko saiakera • ZUZEU\nMikel Gomez politologoa eta marketing politikoko ikaslea da (@MikelG037). Bere blogean (El Altavoz Político) datozen EAEko hauteskundeetako lau lehendakarigaien analisia egin du, AMIA metodoan oinarrituz.\nIñigo Urkullu da gaur egungo EAJren buruzagi nagusia. Patxi Lopezen lau urteko legealdiaren ostean Eusko Jaurlaritza berreskuratuko duen hautagaia izatera deitua dago. Halere, EH Bilduren sartzeak, zeinak gailentasun abertzalean lehia egingo dion, EAJren hauteskunde garaipena eta gobernua arriskuan jartzen ditu. Lider gisa bereak dira zenbaki onenak, nahiz eta dena ez izan positiboa… ezta gutxiagorik ere.\nEz du curriculum akademikorik.\nGehiegizko anbizioa duen politikoa izan daiteke, momentuz Lehendakari hautagai eta EAJko presidente baita.\nBere irudia oso klasikoa da, EAJko buruzagi tipikoa.\nSekula ez du kudeaketan kargu garrantzitsurik izan, horixe baita EAJ alderdiaren balioa.\nSinesgarritasun arazoak dituela dirudi EAJk.\nAlderdiak ez du alde batera utzi alderdi zatikatuaren irudia, nahiz eta Urkullu adostasuneko hautagaia den.\nGipuzkoa eta Arabako krisi elektorala, zeinetatik ez duen bururik altxa.\nAlderdiaren irudiak gutxi du gaurkotik eta modernotik.\nEAJk ustelkeria eta diru publiko xahutzearekin duen balizko lotura.\nGobernatzen izan ez denez euskal politikako erdiguneko posizioa galdu.\nPolitika klasiko eta ideologikoki oso itxiaren ordezkaria da.\nEz du gatazkaren konponbidean aurrean jartzen jakin.\nEAJk irabazle argiaren kanpaina egitea, zeinak EH Bilduko bozkatzaileak mugiarazi ditzakeen.\nMozketei esker PSEk abstentziora joan den botoa berriz aktibatzea\nEAJk eskuinerantz jotzea.\nUrkulluk ezin lortzea denen lehendakari izango denaren irudia, baizik eta nazionalismoaren ordezkari izatearena.\nLidergo arazoak sortzea alderdian sektore subiranistarenarekin.\nUrkullu Ibarretxerekin alderatzea, EAJren azken lehendakaria eta abertzaletasunean erreferentea.\nEAJ eta Urkullu CIUren mozketen gobernuarekin alderatzea.\nEmantzat jotzen du lehendakari izango dela.\nEH Bilduk Eusko Jaurlaitza lortzeko erasoa jotzea eta behar bezala erreakzionatzen ez jakitea.\nLehiakide handienak, EH Bilduk, gobernatzen duen tokian ez dira ari lekua berreskuratzen. Beraz, ahultzen ari dira.\nUrduriegi azaltzea boterea lortzeko asmoetan.\nAdostasunez aukeratu dute hautagai.\nEAJn aho batez lortutako hautagaia da.\nEuskadin politiko politikari ezagunena eta balorazio hoberena duena da.\nBizkaian duen boto oinarria oso egonkorra da.\nPolitikari serio eta langile irudia du.\nEAJren bi-burukotasun historikoarekin amaitu duela dirudi.\nEAJ da hauteskunde autonomiko gehienen irabazle historikoa.\nPP eta PSOE borrokan nahastea eta boto nazionalista lehiatzeari uztea.\nKrisitik ateratzeko lehendakari gisa aurkeztea.\nEAJko bozkatzaileen ilusioa berpiztea.\nEAJren irudia garbitu eta ustelkeriatik loturak haustea.\nEH Bilduk baino aukera gehiago ditu beste alderdiekin itunak egiterako orduan.\nAlderdi kudeatzaile ona izatearen irudia gogoratzea.\nHasieratik PSEren aurka erasora jotzea eta EH Bildurekin mezua moldatzea.\namia, analisia, EAJ, hautagaia, hautagaiak, Iñigo Urkullu\nZer duzu buruan “Iñigo Urkullu: EAJrentzako boterea berreskuratzeko saiakera”-ri buruz\nMikel 2012-08-13 12:48\nAukeren artean “alderdi kudeatzaile ona izatearen irudia gogoratzea” jartzen du. Irudia saldu duelako izango da. Beste puntuetan aipatzen diren ustelkeri kasuak, enpresa handien esanetara diru publikoa bideratuz erakutsitako saldukeria azpiegitura handien kasuan bezala… EAJk egin duen kudeaketaren eredu dira, espainiaren eta enpresa handien menpekotasuna, udalak zorpetzea, foru aldundiak zorpetzea, Bidegi efektuak…


Nola egiten dira trantsizioak? | Triatloia Maite Dut: Gazteen artean giza balioak sustatu ditzagun euskaraz.\n02 Mar Nola egiten dira trantsizioak?\nPosted at 12:57h in Triatloia\tby\tarazi\nNola egiten dira trantsizioak?\nZer da trantsizioa? Modalitate batetik bestera pasatzeko unea da. Igeriketatik bizikletara pasatzen den trantsizioari, T1 deitzen zaio eta bizikletatik korrikara pasatzen den trantsizioari, T2.\nParte-hartzaileek buru-hauste gehien izaten dituzten unea da. Denok azkar egin nahi izaten dugu, eta askotan zein pauso eman behar ditugun ahaztu egiten zaigu. Beraz, adi ikusi bideoa. Ah, eta jakin dezazun, gainontzeko kirolen moduan, hau ere entrenatu daiteke.\nBadakigu momentu bakoitzean ze material eduki behar dugun soinean eta zein prest, eta aldaketa non eta noiz egin. Baina nola egiten da aldaketa hori?\nBoxeetan (trantsizioa egiten den tokian) zure lekua izango duzu, eta material guztia bertan utziko duzu. Ez ahaztu hau non dagoen! Igeriketatik atera eta zuzenean boxeetako zure lekura joan behar duzu.\nT1 trantsizioan, oso garrantzitsua da behin nikia, oinetakoak eta dortsala jantzita dituzunean, bizikleta hartu aurretik kaskoa janztea. Eta hau ongi lotu, bestela epaileek ez dizute jarraitzen utziko. Bizikletatik bueltan ordea, T2 trantsizioan, alderantziz egin behar duzu. Lehenbizi bizikleta utzi eta ondoren kaskoa kendu. Dena ongi egin duzunean, korrikako ibilbideari ekin, helmugaratu arte.\nGomendioa: beti begiratu boxeetatik nondik sartu eta nondik irten behar dugun, baita gure bizikleta non utzi dugun ere.


Elikadura ikastetxeko jantokian: janaria etxekoa bezalakoa izan dadin, etxean egindakoa izan behar da | Nevers Ikastetxea\nPosted bysreven-admin\t 9 urtarrila, 2020 9 urtarrila, 2020 Iruzkin bat utzi Elikadura ikastetxeko jantokian: janaria etxekoa bezalakoa izan dadin, etxean egindakoa izan behar da\nOndo baino hobeto dakigu zein garrantzitsua den nutrizioa handien zein txikien osasunerako, eta behin eta berriz errepikatzen digute horixe Osasunaren Mundu Erakundetik (OME). Eta arrazoi guztiarekin. Izan ere, elikadura ohitura egokiak eta egunero ariketa fisiko neurritsua egitea ezinbestekoak dira bizimodu osasuntsu bat izateko eta pertsonen ongizate orokorrerako. Gomendio horiek jarraitzen ez baditugu, halabeharrez gertatu beharrekoa gertatzen da: gehiegizko pisuarekin eta obesitatearekin lotutako kasuek gora egiten dute ikasleen artean. Osasun publikoko kontua da!\nOREKA DA SEKRETUA\nNeversen badakigu nola zaindu ikasleen elikadura haurtzarotik nerabezarora, horrexegatik prestatzen dugu janaria zentroan bertan eta horrexegatik azpimarratzen ditugu hainbeste bi oinarri horiek. Gure abiapuntua hauxe da: dieta orekatua izan behar da apusturik onena geure jantokian eskaintzen ditugun menu guztietan; produktu freskoak, askotarikoak eta sasoikoak, 45 urteko eskarmentua duen eta nutrizioan aditua den Ausolan enpresak prestatutakoak.\nOreka hori lortzeko, kontuan hartzen dugu kaloria-ekarpena egun osoan behar diren kalorien % 35 izan behar dela eta egunero bermatzen ditugu gure ikastetxeko mahaian gure gastronomian oinarrizkoak diren produktuak, hala nola, oliba olioa, fruituak eta esnekiak, barazkiak, haragia eta arraina.\nMenuak ikasleentzat erakargarriak izan daitezen, kolorez eta zaporez bete behar dira, baina elikagai desberdinen kontsumo zuzenaren bidez beti. Lan egiten dugu ikastetxeko ikasleek, otordu bakoitzean honakoak har ditzaten: bitaminen % 50, barazki, lekale eta fruituen bidez; egun aktiboak eta energiaz beteak edukitzeko hain garrantzitsuak diren karbohidratoen % 30; eta proteinen % 20, arrautzek, arrainak edo haragiak eskaintzen dituztenak.\nMENUAK, ETXEKOAK ETA ERA ASKOTAKOAK\nHorregatik janaria etxean bezala prestatzeko konpromisoa dugu, etxekoentzako menuak prestatzeko orduan zerorrek darabiltzazun maitasun eta kontzientzia berarekin. Ez dugu aurrez prestatutako inolako jakirik erabiltzen, dena prestatzen dugu ikastetxeko suetan, etxean egindako menu on bat izateko beharrezkoak diren higiene- eta osasun-bermeekin.\nEta menuak era askotakoak izateari dagokionez? Zalantzarik gabe, ez da aspertzeko astirik egongo, planifikatzeak sortzaileak izatea eta inor ez aspertzea ahalbidetzen baitu. Produktu guztiak bikain neurtuta daude eta gure instalazioek ahalbidetzen dituzten prestaketa teknika guztiak erabiltzen dira.\nJATEN ERE IKASI EGITEN DA\nJanaria ikasleen hezkuntzaren parte izatea da gure asmoa, ikasgela barruan eta kanpoan gozatuko duten gai bihur dadin, egunak ahalik eta gehien dastatuz.\nGainera, ikaslerik gazteenek arreta berezia jasotzen dute haien jantoki propioa dutelako haurtzaindegi zerbitzu barruan. Betiere berme berberekin, adin guztietan elikadura egokia dutela bermatuz, haurtzarotik nerabezarora.\nJan dezagun ongi! Elikadura bizi osorako dugun zerbait denez, gure buruaz kontziente garenetik gure organismoa ezagutzen eta zaintzen ikasi behar dugu. Horrela, janariak ez digu inoiz ondoezik edo gaixotasunik sortuko.\nBeraz, badakizu, aita edo ama bazara, benetan diogu ikasleek etxean bezala jaten dutela. Egun bakoitzean zer dagoen jakin nahi baduzu, eskura dituzu menuak beti, eta hemen ikus ditzakezu.\nPosted bysreven-admin 9 urtarrila, 2020 9 urtarrila, 2020 Posted inNeversTags: elikadura, jantokia


Sahara doinu eta neurri librean bertso-paper lehiaketak badu sorta saritua — Bertsozale Elkartea\nSahara doinu eta neurri librean bertso-paper lehiaketak badu sorta saritua\nSorta saritua aukeratuta, egitasmoa bertso saio batekin borobilduko da ekainaren 30ean Gasteizen.\nUrtearen lehenbiziko hilabeteetan eman zitzaion hasiera egitasmo anitz honi. Arabako Bertsozale Elkarteak eta Arabako SEADen Lagunen Elkarteak elkarlanean Saharak jasaten duen espoliazioa gizarteratu eta hausnarketarako leihoa zabaltzea zuen helburu egitasmoak. Hainbat hitzaldi antolatu ziren Arabako bertso-eskola ezberdinetan xzehar, gaia bertsolariengana hurbildu eta bertso-paper lehiaketan parte hartzea sustatzeko asmoarekin.\nLehiaketan edornork izan zuen parte hartzeko aukera eta Euskal Herriko txoko ezberdinetatik iritsi ziren bertso-sortak, ia dozena bat. Ez da erraza izan sorta guztien artean bakarra aukeratzea, baina halaxe egin behar izan du epaia mahaiak. Sorta saritua Saioa Alkaizaren “Saharari ixiltasun konplizerik Gabe” izan da. Beraz Saioak eskuratu du Tindufera joateko bidaia eta txapela dotorea.\nEkainaren 30ean Zaramaga auzoan (Gasteiz) egitasmo honen inguruan jaialdi bat dago antolatua. Margotu den horma-irudiaren inaugurazioa egingo da, sorta saritua entzuteko aukera izango da sortzailearen eskutik eta segidan bapateko bertso saioa ere antolatua dago. Ondoren kontzertuetaz gozatzeko aukera izango du bertara hurbilduko den orok.


YouTube trikimailuak: aktibatu lo egitera joateko abisuak | Androidea\nGoogle-k ez du bere aplikazioak eguneratzeari uzten izarreko aplikazioak hobetzeko. Erraldoi amerikarrak beti harritu egiten du beste funtzionalitate batzuk gehituz erabilgarritasun plus bat emateko. Eta orain txanda da YouTube, horrek ohera joateko ordua dela gogoraraziko dizu.\nPlataforma honek duen arazo handietako bat eduki kopuru handia da, guztiak doan. Eta noski, katutxoen bideo begizta batekin lotu ginen. Konponbidea? Orain YouTube-k ezaugarri berri bat du lo egitera joateko garaia dela gogoraraziko duena.\nHorrela aktibatzen duzu lo egitera joateko YouTube abisua\nGoogle-k azaldu duen moduan, ohera joateko ordua gogorarazteko aukera berri honek ordutegi zehatzak sortzea ahalbidetuko digu, eskaeraren araberako eduki plataforman ohar bat agertuko dela gogorarazteko, gelditu behar dugula gogorarazteko. ikusi bideoak Youtuben eta lotara joan. Hasiera edo ikuskapen data ere ezar dezakegu. Eta zer gertatzen da bideo bat ikusten ari bazara? Beno, abisua bideoaren amaieran erreproduzi dezakezu edo erreproduzitzerakoan eten egin dezakezu.\nNola erabili keinuak Youtuben erreproduzitzen ditugun bideoetan\nMomentuz, funtzionalitate hau gailu mugikorretan soilik dago gaituta, beraz, Android telefonoa edo tableta erabil dezakezu, baina momentuz ezin izango duzu erabili zerbitzu ezagunaren web bertsioan. Esan eguneratze hau modu mailakatuan egiten ari dela, beraz pazientzia izan beharko zenuke zure mugikorrean funtzionatzen ez badu.\nXDAko mutilak izan dira Android Android-eko YouTube APK bertsioaren v15.13.33 bertsioan funtzionaltasun honetara sar zaitezkeela ikusi dutenak. Ikus ditzagun jarraitu beharreko pausoak:\nHasi saioa YouTube-n\nSartu "Ezarpenak" aukerara\nAukeratu «Orokorra» eta aktibatu funtzio berria «Gogorarazi noiz helduko den ohera joateko garaia»\nAzkenean, aukeratu abisuaren hasiera eta amaiera ordua eta hautatu gogorarazten ari zaren bideoa amaitzen denean saltatzea nahi duzun edo bideoa gelditzen zaizun.\nArtikuluaren bide osoa: Androidea » Android aplikazioak » APK » Nola egin YouTube gogora ekartzera lo egitera\nHau Samsung Galaxy Note 20+-ren diseinua izango litzateke, bideoan!\nNola handitu giro soinua gure telefonoarekin


XVIII. mendea | GABIRIARRAK\n1700, Aztiriko Bentaren lehenengo aipamen idatzia. Hauxe dio: “Juan de Legorburu hipotecó, por especial hipoteca, la su casa de Legorburu la maior, la casa de Lizardi de arriba y la su venta nueva de Aztirias, con todos sus pertenecidos”. Beraz, XVII. mendearen amaiera aldera eraiki zela ematen du. Aurretik inguru hori Loidi izenez ezagutzen zen, Aztiriko loidia, istinga lekua zelako seguruenik. (UGARTE, Jose Luis – AZPIAZU, Aitor…, Lehengo Aztiri, 2011).\n1701. Felipe de Telleria eta Maria Concepción de Olalquiaga gabiriarrek, Irizar Lopetegi etxea eta dagozkionak Irizar Barrena etxearekin eta dagozkionekin trukatzeko eskatu zuten. Jose de Colmenares y Andillon eta Maria de Aramburu (Iruñean bizi zirenak) ziren jabeak.\n1701. Bartolome de Igarzabal gabiriarrak bere iloba Martin de Igarzabali dohaintzan eman zion Igarzabal etxea, oraindik bizi zenean (donación intervivos). Lazkaoko Udal Artxibo Historikoan bada eskritura bat, honako laburpena duena: “Escritura otorgada por Martín Echezarreta devolviendo a Martín Igarzabal la casa “Igarzabal”, sita en Gabiria ”. Signatura: 1543-24. Data: 1701-1701”.\n1704-1714. Lucia de Aguirre gabiriarrak (Ezkion bizi zen) auzia sartu zuen Segurako Kontzezioko Komentuaren kontra. Aitaren eta amaren aldetiko herentzia eskatzen zuen. Amaren partetiko lotura zalantzan zegoen. Lucia de Aguirrek bere ama zenaren (Francisca de Aramburu, moja) izenean eskatu zuen herentzia.\n1706-maiatza. Azpeitian bildutako Batzar Nagusiek Gabiriako San Esteban ermitaren inguruan abuztuaren 3an (San Esteban eguna) egiten zen festan tabernak jartzea eta txistua eramatea debekatu zuten. Ormaiztegiko, Mutiloako eta Gabiriako jende asko biltzen zen erromeriara, eta istilu handiak gertatzen ziren. Debekuaren ondoren pixkanaka galtzen joan zen festa.\n1706-11-20. Iruñeko elizbarrutiko agintariek Gabiriako eliza berritzeko baimena eman zuten, Juan Antonio de San Juan ikuskatzaileak oniritzia eman ondoren.\n1706-abendua. Elizako obrak azkarrago eta merkeago egiteko gabiriarrek lagunduko zutela erabaki zuen Udalak: harria garraiatu, egurra moztu, karea eraman… egin beharko zuten, auzolanean. Herritar guztiek eman zuten baietza.\n1707-4-25. Elizako eraberritze lanak egiteko hirugarren enkantean Martin de Garro hargin maisu zegamarrak hartu zuen obra bere gain, 20.774 errealetan (teilatua eta kapera nagusiko gurutze-ganga alturan jaitsi, pilastroiak eraiki buruan, kanpo alde osoan erlaitz zaharra kendu eta berritu, saeterak itxi, alboko atea berregin, aldareak eta harmailak berdindu,… lau urtetan).\n1707-5-9. Gabiriako parrokiako patronoek eliza bukatzea eta sakonki berritzea hitzartu zuten, eta behar ziren berrikuntzak egiten hastea. Lorenzo de Arrese eta Francisco de Chinchurreta eskribauek sinatu zuten konpromiso agiria egun horretan.\n1708-2-8. Elizako obran zurgin lanak Joseph de Amiama zurgin maisu segurarrak hartu zituen, 300 dukat kuartotan.\n1710-1712. Francisco Mugica ormaiztegiar herritarrak kereila jarri zuen Pedro Ignacio Izaguirre gabiriar herritarraren kontra, irainak egin zizkiolako (“por injuriarle”).\n1712. Elizan bobeda edo ganga berriak eraikitzen hasi ziren, Miguel de Salazar maisuaren ardurapean, Zaldibiatik ekarritako harriarekin. 1743an bukatu zituzten lanak. Korua ere garai hartakoa da, Ormaiztegiko Miguel Salazarrek egina.\n1714. Gabiriako elizan “misa cantada” bat egin zen (BARRIOLA, Xabier; 2010, Makilari aldizkarian).\n1731. Francisco de Oñatibia eta Domingo de Escorza gabiriarren kontra auzibide kriminala ireki zuten, Legazpiko zenbait herritarri tratu txarrak emateagatik.\n1732. Nicolas de Vicuñari Alegia auzoko Floreaga etxean (Zubimusu etxeko bi etxebizitzetako bat zen Floreaga) zeukan taberna kentzeko agindu zioten Gipuzkoako Batzar Nagusiek, bizilagun gutxiko guneetan beste zenbait herritan taberna egoteko debekatu zuten bezala. Ostatuak, bentak eta tabernak herribilduetatik aparte jartzea debekatuta zegoen.\n1732. Lorenzo de Oñativia gabiriarraren kontra ofiziozko autoa egin zen Legazpiko justiziaren aurrean, Juan de Guerrari egin zizkion zauriengatik.\n1733. Domingo Urbistondo gabiriarraren eta Tomas Goitia legazpiar errotariaren kontra ofizioz auzia ireki zuen Legazpiko udalak, Ordenantzek debekatzen zituzten tresnekin errekan arrantza egiteagatik.\n1736. Gabiriako eta Zumarragako kontzejuek hitzartu ondoren, soldadu baten zozketa egin zuten, Probintziak erregearen zerbitzurako jarri zuen aurreneko “lava”-rako.\n1738. Parroki-elizaren eta herriaren jabetzakoak ziren gaztainadietako fruituen almoneda egin zuten.\n1740. Gabiriaren eta Legazpiren arteko mugan mugarriak sartu ziren.\n1740. Gabiriako eta Ordiziako udalek elkarren artean auzia izan zuten, Gabiriako bide bat udalerriz kanpoko pertsonek erabil ote zezaketen ala ez erabakitzeko.\n1740. Elizako bobeda edo ganga berriak egiten bukatu zuten, Miguel de Salazar ormaiztegiarraren gidaritzapean (kanpandorrea ere berak diseinatu zuen). Beste zenbait agiritan 1743an bukatu zutela aipatzen da.\n1741. Asusaran izeneko gaztainadiko fruituak almoneda publikoan edo bestelakoan saltzeko baimena eman zien Gabiriako Kontzejuak Juan Lorenzo de Campos y Arrese alkateari eta Juan Bautista de Oñatibia eta Jose de Aztiria erregidoreei. Ateratako diruarekin elizan Errosarioko Amarentzat kolateral berria egitea zen helburua.\n1741-4-13. Santa Cruz de Arguisanoko batasunaren hitzarmena berritu zuten Gabiriak, Zumarragak eta Ezkiok bigarren aldiz, beste 24 urterako.\n1742-1-6. Francisco Ignacio de Aspiazu arkitekto-maisu gipuzkoarra kontratatu zuten Gabiriako elizan Errosarioko Amabirjinaren laterala egiteko. (1766an erabat aldatu zuen Tomas de Jaureguik).\n1742. Juan Lorenzo de Campos y Arrese zen Gabiriako alkate.\n1743. Jose Sagastizabal gabiriarrak kereila kriminala jarri zien Juan Bautista eta Ignacio Aguirrezabal anaiei, sinadura faltsifikatu eta bere izenean 32 errealeko zor bat Francisco Arrizabalagari (Legazpiko eskribaua) kobratzeagatik.\n1744. Justiziak ofiziozko auzibidea ireki zuen Pedro de Legorbururen (Gabirian jaioa, Oiartzunen bizi zena) eta Antonio de Salaberriaren kontra, Jaizkibelen izandako suteagatik.\n1745. Gabiriako herriaren jabetzakoak ziren mendien eta basoen zati handi bat auzotarren artean banatu zen, goseteak eragindako beharrak arintzen laguntzeko. Udal jabetzako gaztainen etekinak Juan Lorenzo de Campos diruzain gabiriarraren alde utzi ziren.\n1747. Kanpandorrea amaitu gabe eta oso egoera arriskutsuan egoteagatik berria egitea erabaki zuten.\n1748. Elizako dorrea eraiki zuten, Miguel de Salazar maisuak diseinatutakoa. Kanpandorreko burdinak eta gurutzea Mutiloako Juan Irimok egin zituen. Lehengo zaharraren mugatik gora eraikitzen hasi ziren.\n1749. Elizako kanpandorrearen zimentuak oso gaizki zeudelako dorre zaharra erabat desegin zuten. Gaur egungo kokalekuan jarri zuten dorrea, dorre zaharraren hondakinak erabiliz. Diego de Aizpeurrutia, Tomas de Azarola eta Domingo de Azcue hargin maisu gabiriarrek egin zituzten lanak.\n1750. Juan Antonio de Goya zen Gabiriako parrokoa. Carlos de Mendizabali “común” baten hamarrena saldu zion.\n1752-1754. Juan Francisco de Aizpuru gabiriarrak (eskribaua eta Areriako numerala) auzia sartu zion Juan Ignacio Aizpuru itsasoarrari (eskribaua eta Areriako numerala baita ere). Akusatzaileari errentak enbargatu zizkioten, eta haiek itzultzeko eskatzen zuen, Lopez de Eztalaren maiorazkoa berak zeukala azalduz.\n1753-8-11. Kanpandorre berriaren lanak amaitutzat eman ziren, elizako nagusi eta peritoek aztertu eta ontzat eman ondoren.\n1757. Ignacio de Goya gabiriarrak pleito zibila sartu zion Magdalena de Arrazolari, 31 dukat eta 7 erreal eta erdirengatik.\n1758. Iturmendiko (Nafarroa) eliza eraikitzeko Diego de Aizpeurrutia hargin maisu gabiriarra kontratatu zuten, Martin de Carrera beasaindar harginarekin eta Andres de Goicoechea ataundarrarekin batera.\n1760. Elizako kanpandorrearen ekialdean pitzadura nabarmenak atera ziren. Martin de Carrera maisu beasaindarrak erortzeko arriskurik ez zuela ebatzi zuen, eta pitzadura entokatu zuten, baita ekialde, iparralde eta hegoaldeko arkuetan burdinezko hiru ziri sartu ere.\n1760-1775. Camino Real de Coches deituriko errepidea eraikitzen hasi ziren 1760an, Arlabandik Irunera, Gipuzkoako Diputazioaren ekimenez. Aurretik beste bide bat bazen Oria eta Urola ibaien bailarak elkartzen zituena. Erdi Arotik zegoen kaminoa aprobetxatu zuten Arlaban-Irun errepidea egiteko, lehenagoko trazatua berrituz. Ibilbide hau zuen Gipuzkoako errepide nagusi zen bideak: Arlaban-Leintz Gatzaga, Eskoriatza-Aretxabaleta-Arrasate-Bergara-Antzuola-Urretxu-Zumarraga-Ormaiztegi-Igartza-Tolosa-Andoain-Hernani-Astigarraga-Oiartzun-Irungo Bentak. Peajeak zituen zenbait tokitan: Leintz Gatzagan, Aretxabaletan, Bergaran, Eitzagan, Ordizian, Urnietan eta Oiartzunen.\n1760. Jose Urkiola gabiriarrak auzibidea hasi zuen Jose Zumalakarregi mutiloarraren (Landarregi baserrikoa) kontra, kolpatu egin zuela eta.\n1760. Domingo de Azcuek kereila kriminala sartu zien Antonio eta Joseph de Urquiolari, denak gabiriarrak, tratu txarrak eman zizkiotelako.\n1760-1761. Gabiriak ofizioz auzibidea ireki zuen Jose Urkiola gabiriarren eta Juan Ignacio Gastaminzaren kontra, Benito Guridiri eta Domingo Igarzabali eraso egin eta ahuntzak eta behorrak kentzeagatik. Bigarren hauek alkatearen aginduz jaso zituzten animaliak udal lurretan.\n1760-1762. Gabiriak ofizioz auzibidea izan zuen Pedro Igarzabal gabiriarraren kontra, Matias Ezpeleta legazpiarrari behi bat lapurtzeagatik.\n1761. Anditegi errotako aldaparoan emakume bat itota hil zen, istripuz. Herriak ofizioz autoa egin zuen.\n1761. Domingo Alzola gabiriarra istripuz hil zen, eta Gabiriak ofizioz autoa egin zuen.\n1761. Gabiriak ofizioz autoa ireki zuen Fermin Aguirrezabalen aurka, “autoritateari harriak botatzeagatik”.\n1761. Jose Joaquín Ariscorreta merkatari gabiriarrak (Mexiko hiriburuan bizi zen), Guadalupeko amabirjinaren margo bat eman zion Segurako Santa Isabel moja-komentuari.\n1761-1765. Etxezarreta baserriaren salmenta baliogabetu ala ez erabakitzeko auzia izan zen Valladolideko Chancillerian. Lorenzo Ladron de Echazarretaren herentziakoa zen, fideikomisoan utzia. Francisco Javier de Arza zegamarrak sartu zion auzia Manuel Joaquin de Lasa y Aristizabal ordiziarrari.\n1762. Diego de Agirrebengoak 28 dukat eta erdi eskatu zizkion Lorenzo de Irizarri, Irizar baserriaren errentagatik.\n1762. Joseph de Aguirrek dirua eskatu zion Diego de Garin gabiriarrari, behi bat eta bere kumeagatik.\n1763. Bidaurreta errotan presa eraiki zuen Juan Antonio Gurrutxaga arotz gabiriarrak.\n1764. Ignacio de Guridi legazpiarrak ordaintzeko eskatu zion Joseph de Jauregui gabiriarrari, Legazpiko Vicuñaenea auzoko etxe txiki batengatik.\n1765. Gabiriako elizan zilar, ornamentu eta bitxien zenbaketa egin zen. Kanpandorrean bi kanpai handi eta txiki bat zeudela aipatzen da, eta erloju bat bazegoela ere bai.\n1766-4-1. Elizako aldare edo erretaula berria egiteko hitzarmena sinatu zuten Tomas eta Antonio Miguel Jauregi aita-seme urretxuarrek Pedro Osinalde notarioaren aurrean. Erretaula nagusia eta bi albokoak, irudi guztiak barne, egitea zen asmoa, sei urtetan. Aurrekoaren (1686an berritua) sagrarioa eta tabernakuloa erabili zituzten, eta berria estilo txurrigereskoan burutu zuten. Tomas aita obra amaitzerako hil zen; Antonio Miguel semeari, adinez heldutasunik ez zuelako, Joan Elias Intxaurrandiaga osaba alkizarrak lagundu zion Gabiriako erretaulak burutzen. 1769an sinatu zuten osaba-ilobek kontratu berria. 1774an bukatu zituzten erretaulak, eta 1775ean eman zien oniritzia Francisco Iberok. Errosarioko Amabirjinaren alboko altarea erabat aldatu zuen Tomas de Jaureguik, 1742an Francisco Ignacio de Azpiazuk egin zuena.\n1766-4-10: Argisanoko Santa Krutz batasuna utzi zuen Gabiriak, elkargoan sartu nahi ez izateagatik, eta Gipuzkoako Batzarretara bere ordezkaria bidali zuen, independenteki. Batasunean Zumarragak eta Ezkiok jarraitu zuten, 1790ean eten zuten arte. Baina 1806an bi herri horiek berriz elkartu ziren elkargoan\n1766. Juan Jose de Heriva (Riva beste agiri batean) donostiarrak Gabiriako udal eskribau izateko eskaera egin zuen, azterketan onar zezaten eskatuz. 1767an jada eskribau zen, eta “Erresumen notario” titulua (“notario de Reinos”) eman zioten.\n1766. Gabiriako udalak Legazpikoari laguntza eskaini zion, Legazpin sortzen ziren iskanbiletarako (“tumultos”).\n1767. Eztanda Barrena eta Eztanda Goena gaztainadiak almoneda publikora atera zituzten, Ignacio Goyari eta Felipe Urquiolari egokituz.\n1767-9-23. Data honetarako errepide bat (=Camino Real=Erret Bidea=errepidea) egina edo egiten ariko ziren. Hona zer dioen Altzibar-Jauregi etxeko artxiboko aipuak: “Testimonio de la adjudicación a D. Manuel Francisco Alcíbar de sesenta posturas de terreno concejil castañal en Gabiria, en el término llamado Aguirresasi, en pago y permuta del terreno que se le quitó para la ejecución del nuevo camino Real de coches“. Ikusten denez, lurrak kendu zizkioten jabe horri, eta gero beste toki batean ordezkoak eman.\n1767. Herriaren jabetzakoak ziren arbola gehiegi moztu eta ikatz bihurtzeagatik autoak hasi zituen Pedro Lucas Salsamendi diruzainak Joaquin Gaztañagaren eta bere kideen kontra.\n1767. Juan Ignacio de Goya gabiriarrak eta Antonio de Lizarazu legazpiarrak auzia eduki zuten, batek besteari erosi zion arrarengatik (“macho”).\n1768. Joaquin de Osinalde gabiriarrak bi auzi eduki zituen; demanda bat Juan de Mujica arriarandarrari sartu zion, eta bestea Juan de Iza itsasoarrari.\n1769. Mateo Alzola hiriburuko erregidorea izan zen (Makilari 3. zkia, 1993ko abendua, 37. orr). 1762an Gabiriako Parroki-elizako maiordomo izan zen.\n1769. Elizako sakristian zenbait lan egin zituzten: gangak jaistea, gainean obalo bat irekitzea, teilatua kendu eta berria jartzea eta eliza zuritzea. Tomas de Abalos igeltsero maisuak egin zituen lanak, 2.835 errealetan. Juan Antonio de Gurruchagak arotz lanak eta Bartolome de Mendizabalek errementari lanak ere egin zituzten.\n1770. Gabirian jaberik gabe azaldu zen zaldi baten almoneda egin zuten; Ignacio Igarzabalek hartu zuen, 66 belloi erreal ordainduta.\n1772. Gabiriako udalak gutuna bidali zion Legazpikoari, beste herri batzuek Aizkorrin zeuzkaten mendietara ganadua eraman eta sortutako kalteengatik.\n1773. Gabiriak ofizioz auzibidean jarri zuen Maria Antonia Arespacochaga elorriotarra, “bizitza alferra eta probetxu gabekoa zuelako, eta lapurretak egiteagatik” (por llevar vida vaga y ociosa y haber realizado hurtos).\n1773. Elizako erretaula nagusiaren atzeko bi leihoetako beirateak jarri zituzten.\n1773. Jose Joaquín Ariscorreta merkatari gabiriarra (Mexiko hiriburuan bizi zen) Real Sociedad Bascongada de Amigos del País elkargoko (RSBAP) kide egin zen.\n1774. Elizako aldare berria egiten bukatu zuen Miguel de Jauregui urretxuarrak, 1766an Thomas aitarekin batera hasia zuena.\n1774. Maria Antonia de Telleria legazpiarrak kereila jarri zion Joseph de Mendiarazi, Legorburuko maizterra, baserritik gertuko sail baten errenta ez ordaintzeagatik.\n1775. Herriko jai nagusia, Andre Mariren ingurukoa, San Roke egunera luzatzea (abuztuaren 16) erabaki zuten, santu haren mirari bat eskertzeko, behi izurrite orokor eta hedatu batetik Gabiriako ganadua salbatzeagatik. Ordura arte Andre Mari eguna (abuztuak 15) eta Korpus Kristi eguna ospatzen ziren soilik festa egun bezala, dantzari eta musikariekin.\n1776. Gabiriako udalak Legazpikoari gutuna bidali zion, Legazpiko kale nagusirako behar zuten harria harrobitik ateratzeari buruz.\n1776-1791. Domingo Ignacio Zuriarrainek auzia (“demanda”) jarri zuen Juan Echeberriabarrena (Olaberrikoa), eta Domingo Igarzaval eta Diego Garin gabiriarren kontra, 50 dukateko zorra ez zielako ordaindu, eta bere aitaginarreba Ignacio Ostolaza zenarekin egin zuten zorragatik.\n1777. Elizaren harria garbitu eta zirrikituak itxi zizkioten. Kanpoko hormak saneatu eta sendotu zituzten.\n1778. Elizako kanpandorreko bi arku egurrez itxi zituzten, haizea eta hezetasuna sartzen zelako. Juan de Jaureguik egin zuen lan hori.\n1779. Gabiriako udalak, Joaquín de Arresek eta Benito de Osinaldek eduki zuten pleito kriminala laguntasunezko akordioarekin bukatu zen. Lizar baten jabetza eta mozketa (“trasmocho”) zen auzia.\n1781-5-19. Jose Zubillaga petrikillo gabiriarri medikuntzan aritzeko lizentzia eman zion Gabiriako alkateak (Joaquin de Campos zen alkate), Zumarragako Miguel de Echeberria eskribauak ziurtatu zuena.\n1781. Gabiriako bikarioak baimena eman zuen Etxatxo etxeko alaba bat Legazpin bataiatua izan zedin.\n1781. Jose Joaquín Ariscorreta merkatari gabiriarrak (Mexiko hiriburuan bizi zen) 400 peso eman zizkion Ordiziako Santa Maria elizari.\n1781, Ignacio Oscortaren (Lazkaoko Aranguren etxeko maizterra) ondasunak exekutatzeko autoa atera zuten, Gabiriako herritar Gregorio Goitiari behi bat, bigai bat eta karro batengatik zizkion zorrengatik.\n1785. Eliz-atariaren zati bat erori zen, ate nagusiaren parean.\n1786-6-22. Jose Zubillaga gabiriarra espetxeratzeko agindua eman zuen Legazpiko alkate Miguel Guridi Zalduak. “Baserritar soila izan, irakurtzen ere jakin ez, eta edozein motatako gaixotasunak zituzten gaixoei medikamentuak emateagatik, mal de madre edo urdailekoa gaixotasuna zutela esanez”. Espetxean sartu zuten. Sendatu zituen zenbait gaixok deklaratu zuten lekuko gisa, eta Gabirian medikuntzan aritzeko lizentzia bazuela argitu zuen Zubillagak (1781ekoa). Legazpiko alkateak, presoaren txirotasuna kontuan hartuz, 8 erreal, kartzelako gastuak eta kuotak besterik ez zizkion jarri zigor gisa, eta zeregina uzteko mehatxua.\n1786. Legazpiko alkateak Gabiriakoari abisu eman zion, Legazpiko lurretatik atera zitzatela ahuntzak eta behorrak.\n1786. Joseph Joaquín de Urquiola zen Gabiriako alkate eta epaile. Urte horretan auzibidea hasi zuen ofizioz Martin de Emparanza ormaiztegiarraren kontra, bola jokoan esanik ez egiteagatik eta kartzelatik ihes egin izanagatik.\n1787. Gabiriako errolda 1.006 biztanlekoa zen. 0-16 urte artekoak %38,3 ziren (385 lagun); 50 urtetik gorakoak %18,7 (188 lagun). (dokumentatuta dagoen lehenengo zentsoa urte honetakoa da, Floridablancaren Errolda bezala ezagutua. Hala ere, ikus c.1660 urteko sarrera).\n1788-12-18. Suaroa sortzeko lehenengo bilera egin zuten Gabirian, baserriak eta etxeak suteen aurka “aseguratzeko” sistema herrikoia. Sociedad de Seguros contra incendios de caseríos San Lorenzo izena eman zioten suaroari. Oñatibi-Txiki baserriko Juan Ignacio de Odriozola izan zen lehen presidentea, orduko alkate eta epailea. 1870ean 37 baserri zeuden Suaroan; 1920an 56; 1949an 55.\n1789. Gipuzkoako probintzia administratiboki banatu zuten. Partiduak, alkatetza nagusiak eta batasunak zehaztu ziren. Horiez gain, banandutako hiribilduak zein ziren zehaztu zen; azken horietako bat zen Gabiria.\n1790. Francisco de Gorosabel gabiriarra eta Jose de Andueza legazpiarra errudun jo zituen Justiziak, Ignacio de Oria kolpatu eta zauria eragin ziotelako.\n1791-7-19: Agustín Alzola peritoak Gabirondo errotarako bidea hobetu eta berritzeko kalkulua egin zuen.\n1791-12-7. Jose Joaquin de Urquiola gabiriarrak agrimensore (topografo, lur azalera kalkulatzeko teknikaria) azterketa egin ziezaioten eskatu zuen Madrilen, “real provisión” delako baten bidez, eta zegokion titulua eman ziezaiotela.\n1793. Konbentzio Gerra (Espainiaren eta Frantziaren artean). Frantziarrek aurrera egin zutenean Gabiriako zilarra Arrasatera eraman zuten, eta geroago berreskuratu zen.\n1793-1794. Antonio de Garin gabiriarrak auzia sartu zion Manuel de Eguren Aldayri, behi eta txahalekin truke batean izandako galerengatik, eta idi-pare batengatik (“junta de bueyes” dio) dirua eskatzen dio, haietako bat gaixotu egin zelako.\n1794. Frantziarren inbasioari aurre egiteko, Gabiriako elizak 7.262 erreal eta 17 marabedi eman zizkion Diputazioari. Ondasunak uzten zizkioten herriek, balio handikoak mantendu eta besteak salduta gerrarako dirua ateratzeko.\n1794-1795. Arabako diputatu nagusiak auzia sartu zuen Gabiriako erregidore (alkate) Antonio de Garinen kontra, baita Villarrealgo Joaquin de Asurmendi eta beste herri bateko Francisco de Izaguirre alkateen kontra ere. Frantsesen kontra armak ez hartzeko eta errenditzeko esan zietelako beren herrikideei. Lankidetza eta beldurketa leporatu zizkien Arabako diputatu nagusiak.\n1798-11-24. Juan Ignacio Gaztañaga alkate izendatu zuten.\n1798. Gabiriako Kontzejuak auzia sartu zuen Joaquin Antonio de Campos abokatu oñatiarraren kontra. Jose Joaquin de Arizcorretak Mexikotik dirua bidali zuen Gabiriako elizaren eraikuntzarako. Dohaintzatik emateko geratzen zen zatia ere emateko eskatu zuen Gabiriako Kontzejuak.


Aprepitant hautsa (170729-80-3) hplc≥98% | AASraw I + Gko erreaktiboak\n/ Produktuak / I + G erreaktiboak / Aprepitant hautsa\nSKU: 170729 80--3. Kategoria: I + G erreaktiboak\nAASraw-k Aprepitant hautsaren (170729-80) masa gramatikalen ekoizpen gaitasuna eta ekoizpen gaitasuna du, CGMP arauaren eta kalitatearen kontrol sistema jarraitua azpian.\nAprepitant hautsa minbizia kimioterapia minbizia tratamendua jaso eta 6 orduetan gerta daitezkeen goragaleak eta oka saihestea heldu eta haurrengan beste botika batzuekin erabiltzen da. Zenbait kimioterapia zenbait botikina jaso eta zenbait egunetan gerta daitekeen goragalea eta oka atzeratzea eragin dezake beste helduentzako eta haurrentzako beste botika batzuekin ere.\nAprepitant hauts bideoa\nAprepitant hautsa oinarrizko karaktereak\nIzena: Aprepitant hautsa\nCAS: 170729 80--3\nFormula molekularra: C23H21F7N4O3\nPisu molekularra: 534.4266624\nAprepitant hauts erabilera\nAprepitant hautsa helduek erabiltzen duten preskripzioa da goragalea eta oka saihesteko:\nkimioterapia tratamendua jaso eta gero 24 orduetan gertatzen diren goragalea eta oka saihestea\nKimioterapia botikak jaso eta egun batzuk gerta daitezkeen goragalek eta oka atzeratuak saihestu\nkirurgia eragindako goragalea eta oka eragozteko\nAprepitant hautsa ez da jada dagoen goragalea eta oka tratatzeko.\nAprepitant hautsa ez da etengabe erabiliko denbora luzez (erabilera kronikoa).\nEz da ezagutzen Aprepitant hautsa seguru eta eraginkorra den umeetan.\nMedikazio hau beste erabileretarako agindu daiteke. Galdetu zure medikuari edo farmaziei informazio gehiago lortzeko.\nAbisua Afterpitant hautsean\nAprepitant hautsa kapsula gisa eta ahozko esekidura gisa (likidoa) ahoan hartuko da. Minbizi kimioterapiaz sortutako goragalea eta oka egitea saihesteko, Aprepitant hautsa behin eta berriz hartu ohi da egunero, janaririk gabe edo gabe, minbizi kimioterapiaren tratamenduaren lehen egunetan. Ziurrenik, Aprepitant hauts 1 ordu hartuko duzu zure kimioterapia eguneko 1, 2 eta 3 tratamenduan. 2 eta 3 egunetan kimioterapia jasotzen ez baduzu, orduan Aprepitant hautsa hartuko duzu goizeko egun horietan. Kirurgia eragindako goragalea eta gorakoa saihesteko, Aprepitant hautsa normalean 3 orduko dosi gisa hartu da kirurgia hasi baino lehen. Jarraitu zure errezetarik gabeko etiketa arretaz eta galdetu zure medikuari edo farmaziei ulertzen ez duzun zati bat azaltzeko. Hartu Aprepitant hautsa zuzenean zuzenduta. Ez ezazu gehiago edo gutxiago hartzen, edo zure medikuak agindutakoa baino askoz gehiago hartzen du.\nAprepitant hauts kapsulak bi indargune daude. Zure medikuak hainbat momentutan hartu ahal dituen indarguneak preskribatu ditzake. Kontu handiz ibili behar duzu eskuineko indarra eskuinera hartzeko, zure medikuak zuzentzen duen moduan.\nKapsulak osorik irentsi; Ez banatu, ez masailatu, ez zapaldu.\nZure osasun-hornitzaileak zure ahozko esekidura prestatuko du eta ahozko dispenser batean emango zaizu. Garbitu hozten den ahozko dispenserea dohaineko denbora arte; Hala ere, giro-tenperaturan gorde daiteke 3 ordu arte erabilerarako. Erabili prest dagoenean, kentzea dispenseretik atera ezazu ahoan jarri aurretik botika askatu arte.\nAprepitant hautsek goragalea eta oka saihesteko bakarrik funtzionatzen dute. Deitu medikuari, sintomak badituzu eta ez duzu Aprepitant hautsik egiten hasteko.\nMinbizi kimioterapiaz eragindako goragalea eta oka saihesteko erabiltzen denean, Aprepitant hautsa kimioterapiako tratamendu zikloetako lehen 3 egunetan bakarrik erabiltzen da. Ez jarraitu Aprepitant hautsa zure medikuak azaltzen duen baino.\nA: Aprepitant hautsa hartzen duten pertsonei kimioterapia eragindako goragalea eta oka saihesteko, alboko efektu ohikoenak honakoak dira:\nAprepitant hauts hartzerakoan kirurgiaren ondoren goragalea eta oka saihesteko, alboko efektu ohikoenak honakoak dira:\nHau ez da botiken honen bigarren mailako efektuen zerrenda osoa. Galdetu zure medikuari edo farmaziei informazio gehiago lortzeko.\nEsaguzu zure medikuak nahasmendu edo desagerrarazten ez duen albo-ondorio bat izanez gero.\nDeitu medikuari bigarren mailako efektuei buruzko aholkularitza medikoa.\nB: Aprepitant hautsek bigarren mailako efektu larriak sor ditzakete, besteak beste:\nErreakzio alergiko larriak. Erreakzio alergikoak Aprepitant hautsarekin gertatu daitezke eta larriak izan daitezke. Gelditu Aprepitant hautsa hartzeko eta zure medikuari deitu berehala erreakzio alergiko edo seinale horietako edozein izanez gero:\narazoak respiratzeko edo irentsi.\nAzaleko erreakzio larria gutxitan gertatzen da.\nEz ezazu Aprepitant hautsa egin:\nAprepitant hautseko edozein osagai alergikoak dira\nhonako sendagai hauek hartzen ari dira:\nAprepitant hautsa botika hauetakoren batekin larriak edo bizitza arriskuan jartzen dituzten arazoak sor ditzakete.\nAprepitant hautsa da kimioterapia tratamendua jaso ostean xanpainetan gertatzen diren goragalea eta oka saihesteko erabilitako preskripzioa. Beste botika batzuekin ere erabiltzen da kimioterapia botikak jaso ondoren hainbat egunetan gerta daitezkeen goragalea eta gorakoa atzeratzea saihesteko. Aprepitant hautsa kirurgiak eragindako goragalea eta oka saihesteko ere erabiltzen da. Aprepitant hautsa antiemetikoak izeneko droga talde bat da. Hauek neurokininaren ekintza blokeatzen dute, goragalea eta oka eragiten duten garuneko substantzia naturala.\nMedikazio hau kapsula eta injekzio gisa dator.\nKapsulak ahoan hartzen ditu normalean egunero, janaririk gabe edo gabe. Gaixotasun kardiobaskularra eta goragalea saihesteko, seguruenik, Aprepitant hauts 1 ordu hartuko dituzu kimioterapiaren lehen dosi aurretik eta gero goizero hurrengo 2 egunetarako. Kirurgia eragindako goragalea eta gorakoa saihesteko, Aprepitant hautsa normalean 3 orduko dosi gisa hartu da kirurgia hasi baino lehen.\nInjekzioak 1 eta 2 egunetan hartutako kapsularekin eguneko 3 egunarekin edo egunez 1 injekzioarekin ematen den kapsularekin ematen da eta hurrengo egunetan kapsulak ez dira hartzen.\nKapsularen alboko efektu arruntak idorreria, azkura eta nekea izaten dira. Injekzioaren bigarren mailako efektuak hauek dira: hiccups, nekea, eta gibeleko funtzioetan odol-proben aldaketak. Ez ezazu gidatu edo makineria astuna erabiltzen jakin arte nola eragiten duen Aprepitant hautsa.\nAfterpitant Powder gordinak\nIV. Nola erosi Aprepitant hautsa AASraw-tik?\nAfterpitant Powder Raw Errezetak


2020ko otsailaren 22a, larunbata | Ordua Euskal Herrian 11:24:32\nOsakidetzako iruzurra salatu zuten profesionalak (Arggazkia: eldiario.es)\nAdministrazio publikoa, diru publikoarekin edozer egiten ari delako, Osakidetzako iruzurra salatu eta plazaratzea erabaki zuten Sanchezek, Machok eta Martinezek. “Ostera, gure lankideek itsuarena egin dute, isilik daude, beldur handia dagoelako”, dio Sanchezek. “Hain zuzen, lanetik kanporatua izatearen beldurra”, gaineratu du Martinezek.\nIruzurraren aurkako borrokan pasibotasun handia dagoela diote, “administrazio publikoaren aurka borroka egitea zaila dela ikusi dugu, harresi bat da”, azaldu du Sanchezek eta Osakidetzak ez duela ezer argitzeko gogorik salatu dute.\n“Azterketaren arduradunak dira interes handiena dutenak eta beraiek hautatzen dute nori eman galderak hautaproba baino lehen”, adierazi du Martinezek. “Hautatuei azterketa eguna baino lehen eskura ematen zaizkie boligrafoz idatzita galderak leku eta ordu zehatz batean geldituta”, gaineratu du Machok.\n“Azterketak ez dira ikasita gainditzen, galderak eskuratuta baizik” entzun zuela dio Martinezek lanean hasi zenean eta egia dela ikusi duela dio. Azterketa oso zaila jartzen dutela salatu dute, galdera arrotz eta guzti.\nMesfidantza dute Jon Darponekin\nEusko Jaurlaritzako Osasun sailburu Jon Darponek iruzurra argitzeko abian jarritako ikerketa “hutsaren hurrengoa” dela diote “antzerkia”. “Lanean hasi eta gutxira jakin nuen iruzurra egiten zela”, esan du Martinezek, beraz, ez duela sinesten bizitza guztia lanean daramanak ezer ere ez jakitea.


Gizonezko bat atxilotu dute, bide segurtasunaren aurkako delitua egotzita - Busturialdeko Hitza : Busturialdeko Hitza\nGizonezko bat atxilotu dute, bide segurtasunaren aurkako delitua egotzita\nSegurtasun sailak gaur jakinarazi duenez, Ertzaintzak 31 urteko gizonezko bat atxilotu zuen Gernika-Lumon eguaztenean, 19:00ak inguruan. Bide segurasunaren aurkako delitua egotzi diote, eta sustantzia estupefazienteen eraginaren menpean gidatzea leporatu diote.\nIturri berberak azaldu duenez, arratsaldean Muxikatik patruilatzen ari zen Ertzaintzako agenteek orain hilabete batzuk alkoholemia-kontrol batetik ihes egin zuen ibilgailu bat ikusi zuten. Ertzainek ibilgailuko gidariari argien bitartez gelditzeko adierazi ziotenean, “ihes egin zuen”.\nUharte eta San Bartolome kaleak batzen dituen bidegurutzean geratu zuten atxilotua.\nAtxilotua Gernika-Lumorantz abiatu zen orduan, Ertzaintzako ibilgailua atzean zuela. Gidaria udalerritik “modu arriskutsuan” ihesean zebilela azaldu du Segurtasun sailak, “semaforo gorrietatik igarotzen, baita oinezkoentzako bideetatik eta kontrako norabidean gidatzen”.\nZehaztera eman dutenez, atxilotuaren “gidatze arriskutsuarengatik” herritik zebiltzan gidariak “modu zakar batean geratzera” eraman zituen. Horrez gain, Gernikatik oinez zebiltzan herritar askok atxilotuaren ibilgailua saihesteko “jauzi” egin behar izan zutela azaldu dute.\nGidari “arriskutsu” hori geratu ahal izateko Ertzaintzako beste hainbat ibilgailu batu ziren. Horrela, atxilotua Uharte eta San Bartolome kaleak batzen dituen bidegurutzean oztopatzea lortu zuten, eta ibilgailua “geratzera behartu” zuten.\nErtzainek gidaria azpiratu egin behar izan zuten, “jarrera oldarkorra” erakusten baitzuen, eta “ibilgailutik irtetzeari uko” egin zion. Une horretan atxilotu egin zuten, bide segurtasunaren aurkako delitua eta ertzainen kontrako erasoa egotzita.\nAtxiloketagaz batera, administrazio espedienteak ireki dizkiotela jakinarazi dute, Ibilgailuen Azterketa Teknikoa iragan gabe izateagatik, sustantzia estupefazienteen eraginaren menpean gidatzeagatik eta partikular bati ibilgailua eskuratutakoan transferentzia ez egiteagatik.


2014ko engaiamenduen jarraipena – Bizi !\n2014an, Ipar Euskal Herriko biztanleen ¾ ordezkatzen duten 30 herrietan hautatutako zerrendek, beren hiria edo herria trantsiziora ekartzeko neurriak ezartzeko engaiamendua hartu zuten. Bizi-ren Energia Trantsiziorako Itunean eta klima-energiaren tresna kutxan hautatutako ekintza horiek ongi gauzatu zirenez egiaztatzeko, Hitza Hitz batzordeak jarraipen lana egin du 6 urtez.\nLoturik atxemanen duzue frantses Estatu mailan parebagea den lan baten fruitua :\nEbaluazio txostena irakurri : https://bizimugi.eu/wp-content/uploads/2019/12/Rapport-bilan-2014-2020.pdf\nLaburpena irakurri : https://bizimugi.eu/wp-content/uploads/2020/01/Synthèse-rapport-bilan.pdf).\nTxosten honek 300 000 biztanle pasa dituen lurralde bateko Herriko Etxeek trantsizio ekologikoaren berenganatzeko dinamikaren argazkia eskaintzen du. Ber maneran agerian uzten du ezohizko ariketa demokratiko bat, non ardura duten Herrietako gehiengoek parte hartu duten, gutti gora behera gogo onez, beren agintaldi denbora osoan iragan den ebaluazio lan batean.\nItuna sinatu duten herrien emaitzak hemen klikatuz eskuragarriak dira.\nHerriek hartutako engaiamenduen errespetua ez hasiak izan diren ekintzen kopurua neurtuz egin da : ekintza bakoitzaren lehen urratsa erraza zen lortzeko, eta beraz, arras eskuragarria zen herri bakoitzak hautatutako ekintza guziak hastea.\n6 ekintza hasi gabe, Angelu da bere engaiamenduak guttien errespetatu dituzten 5000 biztanle baino gehiagoko hiria, herrien kasik erdiek ekintza guziak hasi dituztelarik. Hitza Hitz batzordeak, halaber, herrien kultura demokratikoa, herrien engaiamendu maila eta aitzinamenduak neurtu ditu. Ebaluazio hau, herri erantzunetan oinarritutako borondatezko lanaren emaitza da, ez du osoa denik aldarrikatzen.\nHerritarren eta elkarteen iritziak, gehitzeak eta kritika eraikitzaileak ongi etorriak dira comite.hitzahitz@gmail.com helbide elektronikoan. Horrek ahalbidetuko du ebaluazio hau osatzea ondoko herri hauteskundeetako lehen itzulia aitzin.\nIparraldearen trantsizio ekologikoaren engaiamendua ez da batere buru egin beharko zaien erronken heinekoa. Herri sinatzaileetako bihi batek ere ez baditu bere engaiamendu guziak bete, zer pentsatu engaiamendurik hartu ez duten 128 herriekin ? Lurraldearen beharrezko metamorfosia ekologikoa herritarren mobilizazioarekin soilik egin daiteke.


Dantza adina antzerki, Dferiaren 26. edizioan — dantzan.eus\nHemen zaude: Hasiera › Hemeroteka › Dantza adina antzerki, Dferiaren 26. edizioan\nDantza adina antzerki, Dferiaren 26. edizioan\nArte eszenikoen Donostiako azokak diziplina bakoitzeko hamabost ikuskizun eskainiko ditu martxoaren 9tik 12ra.\nDferia arte eszenikoen Donostiako azokaren hogeita seigarren edizioak antzerki eta dantzako hamabosna ikuskizun eskainiko ditu martxoaren 9an hasi eta hilaren 12ra arte.\nGrina, batik bat maitasunari lotutakoa, izango da aurtengo kartelaren ardatza, eta Argentina, Mexiko, Venezuela, Italia, Frantzia eta beste hainbat herrialdetako konpainiek ere hartuko dute, Euskal Herriko hamazazpik ez ezik.\nTabakaleran, Antzoki Zaharrean eta Victoria Eugenian ikusi ahalko dira antzezlanak eta dantza saioak.\nDferiaren atariko gisa, Aukeran dantza konpainiak “Biz Hitza” ikuskizuna taularatuko du martxoaren 7an, Victoria Eugenian. Gainera, biharamunean, igandean, haurrek “Petitxou” ikuskizuna izango dute disfrutagai, Gari, Montxo eta Joselontxo pailazoen eskutik.\nAntzoki Zaharrean, Vaiven Producciones etxeak “Yo, la peor del mundo” antzezlana erakutsiko du, Juana Ines de la Cruzen azken orduei buruzkoa, eta Tanttakak “Deje su mensaje después de la señal” arazoei aurre egin ezin dieten lau emakumeri buruzko lana eramango du oholtzara.\nGainera, Pez Limbo arabarrek “El patio de mi casa” pentsaera ezberdina dutenen arteko bizikidetzari buruzko hausnarketa erakutsiko diete programatzaile eta ikusleei, eta Kukai Dantza Jon Mayaren taldeak “Gauekoak” ikuskizuna taularatuko du.\nDferiak Tabakalerako patioa berreskuratuko du aurtengo edizioa, eta han erakutsiko du Marga Altolaguirre Produkzioak etxeak “Pantheon” haurtzaroan aitak abandonatutako emakume baten istorioa kontatzen duen proposamen multidiziplinarra.\nEgiako eta Intxaurrondoko kultur etxeak eta Covent Garden ere erabiliko dituzte agertoki gisa, eta Boulevardeko kioskoan kaleko antzerkia egongo da, hala nola “Hutsa” txalaparta eta zirkua uztartzen duen Hutsun & eta Otzi taldearen ikuskizuna.


Nor gara – Asociación Matiz\nMatiz Elkartea. Balioen hezkuntza bizikidetza sozial, ekonomiko eta ingurumenarekiko jasangarria lortzeko erakunde apolitikoa, akonfesionala eta irabazi-asmorik gabekoa da eta estatu mailan lan egiten du. Izaera sozialeko eta irabazi-asmorik gabeko mugimendu eta erakundeetan parte hartzeagatik esperientzia handia duten gizarte- eta hezkuntza-eremutik datozen pertsonek osatzen dute.\nMATIZ ELKARTEAren egitekoa arazo ekonomiko, sozial eta ingurumenekoei buruz herritarren eztabaida sustatzea da, kritika arrazionala eta tolerantzia kontuan hartzen duen ikuspegi batetik, eta baliabide mugatuak izateak gure gizarte-ereduei oinarrizko murrizketak ezartzen dizkiela eta gure lehentasunak berrantolatzea eskatzen duela aitortuz.\nMatizek lan-ibilbide luzeko taldea du, balioen hezkuntzari lotutako hainbat eremutan formakuntza zabala duena, hala nola garapenean, ingurumenean, giza eskubideetan, kulturartekotasunean, gizarteratzean edo genero-berdintasunean.\nGizarte eta hezkuntza arlotik datozen eta gizarte mugimendu eta erakundeetan parte hartzeagatik esperientzia handia duten pertsonek osatzen dute Matiz.\nMatizen egitura sinplea da. Matizeko zuzendaritza nagusiaren mende, bi lan-arlo nagusi ditugu: batetik, ikerketa-arloa eta hezkuntza-proiektuak; eta, bestetik, ikerketa-arloa eta gizarte-proiektuak.\nIkus daitekeenez, ikerketa erakundearen lanaren eta funtsaren muina da, eta haren garapena funtsezko bi eremu interesgarritan planteatzen da, hezkuntzan eta gizartean.\nBoluntariotzaren arloak zeharka funtzionatzen du, eta garatzen diren proiektuak eta programak gauzatzen laguntzeko txertatzen da.


Gaia: Edozein - - Aisialdia - - Alderdiak - - Antzerkia - - BankaBertsolaritza - - Artea - - Atxilotuak / presoak - - BiztanleriaEkonomiaEnpresak - - GrebakLangabeziaLangileakManifestazioakSindikatuak - - Hiriak - - Biolentzia - - Eguraldia - - Ekologia - - Ikuskizunak - - Beste batzuk - - Emakumea - - Euskara - - Gobernua - - Itsasoa - - Etxebizitza - - Hauteskundeak - - Jaialdiak - - Euskara - - Futbola - - Garraioak - - Herri mugimendua - - Jardunaldiak - - Gazteria - - Komertzioa - - Literatura - - Manifestazioak - - GKEak - - Haurreria - - MusikaGaikakoa - - Animaliak - - Eraikinak - - Trafikoa - - Hezkuntza - - Ondarea - - Udala - - Jaiak - - Zinema - - Moda / estilismoa - - Osasuna - - TeknologiaGizartea - - Auzo elkarteak - - Etorkinak - - Sexua - - ZientziaKirola - - Arrauna - - Atletismoa - - Autoa / motorra - - Eskubaloia - - Herri Kirola - - Mendia / eskalada - - Saskibaloia - - SurfaKultura - - MuseoakLekuak - - Herriak - - Itsasadarra - - MendiaPolitika - - Parlamentua - - Poliziak\nXabier Landabidea: "Telebista krisian dago eta eskaintzan dago erantzukizuna eskarian baino gehiago"\nGurean Gaur saioaren elkarrizketa atalean, Xabier Lanbabidea ikerlaria izan dugu. Euskaldunok telebista nola eta zertarako kontsumitzen dugun aztertu du berak. Izan ere, doktorego tesia egin du Landabideak, belaunaldien telebistarekiko aisiazko harremanak izenburupekoa. Hamaika Telebista ikusteko ohitura badagoen ere galdetu diogu, noski.\nUda ostean jarriko da martxan elkarrizketa sozialaren mahaia\nJuan Maria Aburto Enplegu eta Gizarte gaietarako sailburuak jakinarazi duenez, uda ostean elkarrizketa sozialaren mahaia martxan jartzeko asmoa du, ELAk parte hartuko ez duen arren. Sailburuak sindikatu nazionalisten ezezkoa sentitzen duela adierazi du, ia itxita zegoen kontu bat zelako Precoren berritzea.\nElikadura burujabetza sustatzeko hitzarmena sinatu du Gipuzkoako Aldundiak\nGipuzkoako Aldundiak elikadura burujabetza sustatzeko hitzarmena sinatu du Via Campesina eta Etxalde nekazari mugimenduekin. Hitzarmenaren bidez 150.000 eta 50.000 euro bideratuko ditu, hurrenez hurren, nekazal mugimendu hauek babestu eta sustatzera.\nKutxabanken pribatizazioa saihestuko lukeen herri akordiorako deia egin du EH Bilduk\nEH Bilduk Kutxabanken izaera publiko eta soziala bermatuko duen herri akordiorako deia egin die euskal eragile sozial, sindikal eta politikoei. Funtsean, hiru ideia nagusiren baitan eraikiko litzateke akordioa, eta kapital pribatuaren kontrako jarrera irmo eta publikoa izango luke oinarrian.\nArteshop artea kalean\nARTESHOPen laugarren edizio honetan, 75 ikaslek eta beste horrenbeste saltegik parte hartuko dute harreman emankor honetan. UPV/EHUko Arte Ederren Fakultateko ikasleek, euren lanak egiterakoan, Bilbao Arte Fundazioko hamar artistaren laguntza izango dute. Artista horiek komisariotza-lana egingo dute.


Lurrikara Katalunian - Mundua - Berria\nDuela hil eta erdi esan genuen: aurtengo udagoiena luzaro gogoan izatekoa izango dela. Ia bi milioi lagunen Bartzelonako V erraldoiarekin hasi iraila, Eskoziako erreferendumarekin segi, eta bete-betean sartu ginen Kataluniako zurrunbiloan. Astelehenera arte. Dena lehertu zela zirudien, eta zur eta lur ibili ginen asko zenbait orduz. Sinetsezina zirudien —hala dirudi oraindik— ordura arteko prozesua pikutara joatea, zergatik eta galdeketa egitea ezinezko zelako. Hau da, mundu guztiak aurreikusten zuen gertaera batek dena hankaz gora jartzea.\nEgia da iaz ere ezinegona gailendu zela udazken amaieran, galdera adosteko zeuden zailtasunen ondorioz. Orain bezala, sinetsezina zirudien detaile horrek prozesua zapuztea. Baina hantxe katramilatu ziren, «estatu independentea nahi duzu?» galderaren alde zeuden independentista argiak (ERC, CUP, CDC), eta bestelako bideez ere galdetzea hobesten zuten ICVk eta UDCk. Azkenean, lortu zuten, bi galderako formularekin. Ez zen gura bezain zehatz eta argia, baina, trukean, ordura arteko batasun subiranistari eutsi zioten.\nPentsatu gura nuen aurten ere horrelako zerbait egongo zela. Katalunia pixka bat ezagutzen duenak badaki gizarte transbertsalagoa dela, askoz errazago aurkituko duzula bere bizian zehar botoa PSC, ERC eta CiUri eman diela esango dizun jendea. Era berean, gardenagoa izan ohi da klase politikoa; gurean klandestinitatearen logikak pisu handiegia du oraindik, gardentasunaren kaltetan. Eta hala izan, azkenean: alderdien arteko B planik gabe, kontsentsua astelehen gaueko bileran zartatu zen.\nBaina iritsi zen asteartea, eta Artur Masen planak —hasierako egitasmoa urardotzen zuela Masek berak onartuta ere— ez zirudien hain burugabea. Arazo bi zeuden, kanpotik ikusita horren konponezinak ez ziruditen oztopo txiki bi: galdeketa adostu gabea zen, Masen beraren plana ez zen alderdien kontsentsuaren ondorio. Baina inork ez du ukatu mahai gainean egondako aukerak bide horretan joan zirela; zentsua erabiltzeko zailtasunak agerian jarri bezain laster aipatu izan zen hauteskunde egunean berean izena ematea izan zitekeela konponbidea. Hau da, galdeketaren izaeran alderdien arteko mesfidantza da oztopoa. Prozesuak etengabe izan duen arriskua, alderdikeria. Eta bide horretan, Mas-Junqueras eta CDC-ERC lehiaren gainetik, azpimarratzekoa izan da CUPekoen heldutasuna eta eskuzabaltasuna. ERCko diputatu batek duela aste pare bat ziostan (txantxetan baina off-the-record zela nabarmentzen): «25 urte gutxiago banitu ni ere CUPen egongo nintzateke».\nAlderdikeriak bigarren oztopoa dakar: azaroaren 9an independentziari buruzko benetako bozketarik ez bada egongo, hauteskundeetan ebatzi beharko dute herritarrek auzi hori. Horretarako independentzia-aldarrikapena puntu bakar daukan zerrenda bateratua, ala nork bere hautagaitza, independentzia lehen puntu jarrita denek ere? Kosovon, hauteskunde arruntak egin ziren, baina ez zen zalantzarik Parlamentuan ia erabateko gehiengoa egongo zela, serbiar gutxiengoa salbu. Hala gertatu zen Baltikoko eta Balkanetako beste leku batzuetan ere: gobernuak eta oposizioak elkarrekin aldarrikatu zuten independentzia, baina hauteskundeetara nor bere alderdiarekin joanda. Katalunian, baina, ezinbesteko dirudi ERC eta CDCren babesa gutxienez izango duen zerrenda bateratua, unearen salbuespena azpimarratzeko. Eta ez da hainbeste CUPeko David Fernandezek ere aipatu zuela CiUrekin ez zela inoiz batuko… salbu eta ezinbesteko une horretan. Bada, badator une hori.\nEsandakoa, kanpotik errazago ikusten dira gauzak batzuetan, eta Kataluniako independentziak erronkari helduko dion talde bateratua behar du. Bihar jakinaraziko dute ANC eta Omnium-ekoek zein proposamen dakarten, baina bidea inoiz baino argiago geratu da. Betiere Espainiak ez badu A-9koa atzera botatzen. Oraingoz ez dirudi Madril horretara dagoenik. Beharbada, konturatu da bidean jartzen duen oztopo bakoitzak independentista gehiago sortzen dituela, eta Katalunian egunotako ezinegonean gerta dakiokeen onena katalanen artean zalantzak piztea dela, eta parte hartze apala egotea galdeketan. Independentistek ere argi izan beharko lukete hori: galdeketak dituen mugapen guztiekin, independentziaren aldeko hiru milioi boto lortuz gero, inork ezingo duela geldiarazi. Ez alderdikeriek, ez Espainiak. Eta Europako hainbat estatuk ere aintzat hartuko dutelakoan nago.


COVID-19ari buruzko gogoeta etikoak | Matia Fundazioa\nHasieraBlogaCOVID-19ari buruzko gogoeta etikoak\nCOVID-19ari buruzko gogoeta etikoak\n“Adina ez da gakoa, eta segurtasuna ez da gauza garrantzitsu bakarra”\nJarraian, bizi izan dugun garai konplexu eta parekorik gabeko honetan hautemandako kontsulta eta egoera zehatzen ondorioz egindako gogoetak biltzen dituen dokumentuaren laburpen labur bat partekatzen dugu.\n2020. urtea koronabirusaren pandemiagatik igaroko da historiara, osasun, gizarte eta ekonomia mailan, besteak beste, aplikatutako neurriek eragin handia izan dutelako. Izan ere, askotan, erabakiak hartzerakoan, balioei eta eskubideei buruzko gogoetak eta ondoriozko gatazka etikoak aurrez aurre izan dira.\nEtikaren ikuspegia behar da gizartearen eta pertsonen eguneroko egungo arazo nagusiak jorratzeko, beharrezkoa baita jabetzea egiten dugun ekintza eta hautaketa bakoitzean balio batzuk lehenesten ditugula beste batzuen kaltean. Ildo horretan, krisi honetan agintea duten politikarien eta erakunde arduradunen erantzukizuna da hartzen dituzten erabakiek eta garatzen dituzten jarduketek proiektatzen dituzten balioen kontziente izatea.\nGure iritziz, garrantzitsua da erabaki eta jarduketa horietako batzuei buruz hausnartzea, positiboak direnak finkatzea eta gure ustez neurri zuzentzaileak behar dituztenak zuzentzea. Ildo horretan, beste erakunde eta profesional batzuek hausnartu egin dute COVID-19aren egungo pandemia kudeatzeko hartutako zenbait neurriren ondorioz gertatzen ari diren desberdintasunen harira. Guk, lehenik eta behin, hausnarketa horiekin bat egiten dugula adierazi nahi dugu.\nEgunotan askotan galdetu diogu geure buruari zein den gure osasun kontzeptua. Kontzeptu globala da? Barne hartzen al ditu osasun fisikoa, psikoafektiboa, soziala eta espirituala? Haren alderdi guztiak errespetatzen edo aintzat hartzen ari gara krisi honetan? Noren esku dago komunitatearen osasuna zaintzea? Osasun agintarien esku dago soilik? Norberaren portaerak osatzen du komunitatearen erantzuna.\nHalaber, zalantzan jarri dugu norberaren erantzukizunaren eta taldearekiko erantzukizunaren arteko lerroa. Egin behar ditut nahi edo gustuko ez ditudan gauzak? Gizarte autonomista honetan, ezin ditut neure arriskuak nire gain hartu?\nBehin eta berriz azpimarratu da gizabanakoak kolektiboan duen eraginaren eta kolektiboak gizabanakoarengan duenaren arteko harreman estua. Harreman horretan, besteak —hots, gizarte osoa— eta pertsona bakoitza hartu behar dira kontuan.\nGutako bakoitzaren, gizarte erakundeen, instituzioen eta abarren erantzukizuna da gure eguneroko portaeretan garrantzitsuentzat jotzen ditugun balioak defendatzea, balioestea eta aktiboki sustatzea, gure gizartean sustraitu daitezen, eta erabakiak hartzeko eta politikak eta egiturak sortzeko euskarri izan daitezen. Izan ere, horri esker, gizartea etorkizuneko krisiei aurre egiteko prestatuago egotea lor daiteke, betiere, pertsonen duintasuna, ekitatea, justizia eta autonomia aintzat hartuta.\nAdina, gaitasun funtzionala edo maila kognitiboa ezin dira irizpide baztertzaileak izan osasun arretako zerbitzuak emateko orduan; hain zuzen, hori ikusi dugu azken hilabete hauetan protokolo batzuetan.\nHau da eskura dauden osasun baliabideak esleitzeko irizpide onargarri bakarra: pertsona bakoitzarengan ebidentzia zientifikoaren arabera izango duten onura.\nLarrialdi testuingurua kontuan hartuta, egokitzat jotzen ditugu itxialdi neurriak. Alabaina, larrialdi egoera horrek aldi baterakoa eta mugatua izan behar du, eta, betiere, proportzionala, lurralde bakoitzeko benetako arriskua eta egoera epidemiologikoa kontuan izanik.\nEdozein jarduera protokolok, aldi baterako larrialdi egoera honetatik kanpo, kasu bakoitza aztertu behar du, eta ezaugarri eta baliabide zehatzak jaso behar ditu, baita beste printzipio eta balio batzuk gehiago lortzea ekar dezaketen aukerak ere, pertsonen osasun integralaren eta ongizatearen mesedetan.\nKrisi egoera honetan, aurretiazko borondateak adierazteko eskubideari eusten diogu, eta, beraz, kontuan izan behar dira guri dagozkigun erabakiak hartzerakoan. Orobat, baimen informatua emateko eskubideari, tratamenduei uko egiteko eskubideari eta arrisku pertsonal jakin batzuk onartzeko autonomiari ere eusten diegu.\nAniztasuna aintzat hartzea\n. Egoitza zentroak ez dira ospitaleak, eta ez dugu nahi horrelakorik izatea. Pertsonen etxea dira. Pertsona horietako askok laguntza behar dute. Eta gainerako herritarren eskubide berak dituzte, hori gogoraraztea beharrezkoa ez bada ere.\nEgoitza zentroak askotarikoak dira, eta, euren egiturak, profilak, egoiliarren eskura jartzen dituzten laguntzak eta abar kontuan hartuta, aukera ematen dute neurrien aplikazioa modulatzeko, ezaugarri horietara eta bertan bizi diren pertsonen profilera hobeto egokitze aldera.\nHorregatik guztiagatik, beharrezkoa dirudi daukagun gizarte eredu soziosanitarioari buruz hausnartzea.\nGuztiak, baita pertsona kalteberak, baztertuak, desgaituak, mendekoak eta abar ere, artatuko dituen arreta eredu baten alde lan egitea. Gizarte premiei eta osasun publikoko premiei modu integral, koordinatu eta malgu batean erantzungo dien eredu baten alde egitea, arriskuaz eta segurtasunaz gain pertsona ere ardatz duen eredu baten alde egitea.\nEtikan, ahalik eta balio gehien lortzeko aukera maximizatzen dutenak dira erabakirik zuhurrenak. Horretarako, ezinbestekoa da besteak aintzat hartzea, besteekin partekatzea.\nNolabaiteko paternalismoa erakutsi dugu, guztiontzat ona zer den badakigula pentsatuta. Besteekin hitz egin ez izanak muturretako baten aldera inklinatu da balantza, osasun fisikoaren aldera hain zuzen, jokoan zeuden beste balio batzuk barne hartzen zituzten alternatibak bazter eginda.\nNolanahi ere, egoera horretatik alderdi positiboak ere atera daitezke, zalantzarik gabe. Badirudi ezinbestekoa dela ikusten ari garen lanbide, kudeaketa eta gizarte jardunbide egokiak identifikatzea, definitzea eta inplementatzea, haiei heltzeko ikasbide gisa. Baita erakutsi ditugun baliabide pertsonalei ere.\nProzesu honetan sufrimendu egoeretan pertsona askok erakutsi dituzten erresilientzia, onarpena eta babesa haietako bakoitzaren duintasunaren isla dira, eta aintzat hartu behar dugu hori.\nEz dugu erlaxatu behar, egokitu baizik, eta etorkizunerako prestatu, agertoki berrirako. Zerbitzuak planifikatu behar ditugu, pandemia honetan lortutako ikasbideak kontuan hartuta.\nTener en cuenta el número de habitaciones individuales, desarrollar formación y protocolos pensados para esta nueva realidad, afianzar la red de apoyos de la comunidad, voluntariado, etc., puede ser un ejemplo de ello.\nGizarte gisa, mugarri horiek baliatu behar ditugu aurrera egiteko. Espero dugu pandemia honek, eragiten ari den ondorio izugarrietatik harago, aurrerapauso bat ekarriko digula —aurreranzko jauzi bat, kontzientzia orokorraren garapenean–, elkartzen lagunduko digula, eta garen eta osatzen dugun guztiarekiko maitasun helburu unibertsalak adostasunean partekatzera eramango gaituela.\nMatia Fundazioko eta Hurkoa Fundazioko Esku Hartze Sozialeko Etika Batzordea


OLHA-ETCHETO Y ARBE ENBIL ENTRAN EN COMPETICION | JAI ALAI WORLD TOUR | Orrialde Ofiziala :: Cesta Punta Zirkuito Internazionala\nOLHA-ETCHETO ETA ARBE-ENBIL LEHIAN SARTZEKOTAN\nIthurria-Aldazabal eta Aritz Erkiaga-Leo izango dituzte aurkari Hondarribian zeinak hil ala bizikoa izango duten bere BINAKAKO txapelketako bigarren partidua lehena galdu ostean\nBINAKAKO mpb TXAPELKETA-k bigarren ihardunaldia biziko du bihar Hondarribiko Jostaldi pilotalekuan (20:00etan). Olha-Etcheto eta Arbe-Enbil bere lehen lehia jokatzekoak dira beraientzat bigarrena izango duten Ithurria-Aldazabal eta Aritz Erkiaga-Leo bikoteen kontra.\nBi partiduak tentsio handikoak dira batez ere beren bigarrena, lehena galduta, dutenentzat. Bigarren porrotak txapelketari agur esatea suposatuko lieke eta irabazteak denek aukerekin jarraitzea. Lehen partiduan, Mexikon joku bikaina erakutsi zuen Christophe Olha-k hangoa berretsi nahiko du atzean Etcheto duela. Dena den, ez du lan erraza izango Ithurria eta Aldazabal-ek ere beren argudio eta joku maila agerian utzi baitzuten pasa den ostiralean eta ez dute agurra sinatu nahiko.\nBigarrena ere dotorea iragartzen da. Aritz Erkiaga eta Leo-k ezin dute galdu beren aukerak mantentzekotan. Aurrean Arbe gaztea eta Enbil ‘maisua’ izango dituzte, bata oso gogotsu baina agian urduri, bigarrena beren esperientziaz eta jokuaz markinarrari ziurtasuna ematekotan. Zumaiarrak bere jokua atera eta Arbe-ri bidea xamurtzen badio, lanak izango dituzte Ispaster-eko izarrak eta Gasteiz-ko atzelariak.


Gaurkotasuna – 3 orrialdea – Alcer Guipuzkoa\nAstelehena, 11 maiatza 2020 por Alcer Gipuzkoa\nEusko Jaurlaritzak eta Osakidetzak koronabirusaren transmisioa saihesteko gomendioen inguruan dokumentu bat sortu du. Dokumentua infografia ezberdinez osatua dago, hala nola, birusaren transmisioa nola saihestu, maskara nola eta non erabili, lantokietan hartu beharreko jokabideak, eta, garraio publikoetan eta erosketak egiterakoan nola babestu azaltzen da. Ongizate emozionalaren, elikaduraren, ariketa fisikoaren eta loaren garrantziaren inguruan ere informatzen da,\nGobernuak konfinamenduaren deseskalatze mailakatuaren neurriak planteatu eta gero, Espainiako Inmunologia Sozietateak eta Gaixotasun Infekziosoetako eta Klinika Mikrobiologiako Sozietateak, gaixo inmunodeprimituetan COVID19aren aurkako prebentziorako gomendioen eguneraketa egin du, informazio osagarria emateaz gain. Kolektiboarentzat interesa izango duelakoan, dokumentua zuen eskura duzue.\nOstirala, 24 apirila 2020 por Alcer Gipuzkoa\nMaskara medikuen edo kirurgikoen erabilpen zuzenaren eta COVID-19 birusak eragindako kutsadura ekiditeko gomendatutako neurrien inguruan oinarrizko informazioa errazten dizuegu. Ondorengo bi loturetan informazioa zuen eskura duzue: –Nola eta noiz erabili maskara? –Maskara medikuen edo kirurgikoen erabilpena biztanlerian orokorrean (gaztelaniaz)\nAlcer Gipuzkoa – Ohar Informatiboa 2 (COVID-19)\nCOVID-19 pandemiaren eskuhartzearen egonkortasunaren eta egoeraren hobetzearen ondorioz, Alcer Gipuzkoak trantsizio mailakatu bat hastea pentsatu du, eskaintzen dituen zerbitzu eta lan jarduerak burutzen jarraitzeko. Zuen eskura duzue dokumentu informatiboa xehetasun gehiagorekin.\nAsteazkena, 08 apirila 2020 por Alcer Gipuzkoa\nOsasun Ministerioak, Plataforma de Organización de Pacientes-en (POP) eskaeragatik eta laguntzarekin, konfinamendu egoeran dauden adineko pertsonentzat eta osasun egoera kronikoan aurkitzen diren pertsonentzat jokabide gida landu du. Gidak, norbanakoaren zainketarekin (prebentziozko neurriak, ohitura osasuntsuak, ongizate emozionala, etabar) lotutako gomendioak eta informazioa emateaz gain, COVID-19 birusaren kutsadura saihesteko eranskin bakoitzean osasun egoera kronikoaren araberako gomendioak zehazten


Ongi etorri | ABANCA\nABANCAn lehen egunetan jakin behar duzun guztia kontatuko dizugu.\nEuropako eta Amerikako 11 herrialdetan zuretzat lan egiten dugun 6.000 profesional baino gehiagoren izenean: ongi etorri ABANCAra. Zure denbora oso baliotsua dela dakigunez, orrialde honetan laburbildu dugu behar duzun informazio guztia gure bezeroek dituzten zerbitzuei eta tresnei ahalik eta etekinik handiena atera ahal izateko. Zalantzarik baduzu, jar zaitez gurekin harremanetan. Gustura hitz egingo dugu zurekin!\nNola sartu nire kontuetan\nFinantza-sektoreko banka mugikorreko aplikazio baloratuenetako bat dugu, bai eta hainbat tresna eta zerbitzu ere, eragiketa guztiak zauden tokian zaudela eta nahi duzun orduan egin ditzazun.\nOnline banka berrian sartu ahal izango zara zure IFZ edo AIZ (adibidez 00123456A) eta SMS bidez bidaliko dizugun PIN berria erabiliz. Jasotzen ez baduzu, ABANCA aplikazioaren sarbide-orrian edo banka elektronikoan eskura dezakezu.\nApp-a, web-a edo telefonoa\nZure kontuak berrikusteko, deskargatu ABANCAren banka mugikorreko aplikazioa edo sartu zure banka elektronikoan, “bezero-eremua” dioen botoian sakatuz, orri honen goialdean. Enpresa bat baduzu, enpresen banka elektronikoan sar zaitezke.\nZure kontuen IBANa\nGogoratu zure kontuen IBANa aldatu dugula. Hemendik aurrera, jaso duzun zenbakia gutun bidez aurkituko duzu zure etxean. Aurreko IBANa kontsultatu nahi baduzu, zure banku elektronikoan egin dezakezu.\nEnpresa bat baduzu edo fitxategiak bidaltzen badituzu\nBanka elektroniko espezifikoa dugu fitxategiak bidaltzen dituzten enpresa eta autonomoentzat. Horren bidez, nahi duzunean eta nahi duzun lekuan kudeatu ahal izango dituzu negozio-kontuak.\nBANKA MUGIKORRA: EGUNEROKO JARDUNERAKO APLIKAZIORIK ONENA\nABANCA banka mugikorreko aplikazioa sektoreko onenetako bat da; aplikazio-denda nagusietan milaka erabiltzaileren botoak jaso ditu. Hamaika eragiketa egin ditzakezu aplikazioaren bidez: transferentziak, intsuldaketak, ordainagiriak argazki batekin ordaindu, txartelak piztu eta itzali, kreditu-txartelaren muga aldatu, baloreak eta funtsak kudeatu eta askoz gehiago! Hori guztia nahi duzunean eta nahi duzun lekutik egin dezakezu. Deskargatu aplikazioa eta bankuko zerbitzu guztiak eskuragarri izango dituzu!\nBANKA ELEKTRONIKOA: ORDENAGAILUAN EDO TABLETEAN\nZure ordenagailutik edo tabletetik, banku osoa klik batean eskuragarri. Eragiketa errazenak (intsuldaketa bat edo gastuen berrikuspena, adibidez) eta konplexuenak (baloreen eta funtsen kudeaketa, adibidez) egin ditzakezu. Gainera, segurtasuna da garrantzitsuena; horregatik, nazioarteko baldintza zorrotzenak betetzen ditugu, eragiketak lasaitasun osoz egin ditzazun.\nPartikularrentzako eta enpresentzako banka elektronikoan sar zaitezke orrialde honen goiko eskuineko aldean dagoen “Bezeroaren gunea” botoian.\nBezeroaren gunea, enpresentzako\nONLINE BROKERRA: INFORMATU, SALDU ETA EROSI. EDONON, NOIZNAHI\nAzken belaunaldiko online broker bat dugu, ondarea kudeatu ahal izateko beharrezkoa dituzun informazio eta tresna guztiekin. Banka mugikorreko aplikazioko “Baloreak eta funtsak” ataletik edo banka elektronikotik sar zaitezke. Gainera, nahiago baduzu, webgune honetan funts-bilatzaile bat daukagu, behar duzun informazio guztia biltzen duena; horrez gain, egunero kontsulta dezakezu Ibex 35en bilakaera, baita nazioarteko beste merkatu batzuena ere.\nSar zaitez online bankara zure gakoekin\nABANCAn lehen egunetan egin ditzakezun galderen erantzun ohikoenak hautatu ditugu. Hemen erantzunik aurkitzen baduzu, web gune honetan harremanetarako hainbat aukera duzu (telefonoa, helbide elektronikoa, sare sozialak, bulego-bilatzailea…). Jar zaitez gurekin harremanetan nahi duzun bezala, zure zerbitzura gaude!\nNire lehen eguna ABANCAn, nola eragingo dit aldaketak?\nOso erraza izango da dena. Integrazioa amaitu da, eta hemendik aurrera honako hauek izango dituzu (bai zuk, bai zure diruak, negozioak eta proiektuak) zure eskura: teknologiarik onena, bulego gehiago, kudeatzaile gehiago, eta nazioarteko banku baten laguntza osoa (Espainian 700 bulego baino gehiago ditu, eta beste 11 herrialdetan ere jarduten du).\nDeskargatu ABANCA aplikazioa mugikorrean eta bizi ezazu bankuko esperientzia modu desberdin batean.\nNire kontuko IBANa aldatu egin da. Nire helbideratzeei eragingo die?\nEz duzu ezertaz kezkatu behar. Duela gutxi gutun bat bidali genizun zure kontu eta kontratuetako zenbaki-aldaketaren berri emateko, eta zure zenbaki berriak erantsi genizkizun. Aldaketa erabat automatikoa da eta ez du eraginik helbideratzeetan, transferentzietan edo bestelako eragiketetan; ez duzu ezertaz arduratu behar.\nIBAN berria jakin edo egiaztatu nahi baduzu, banka mugikorreko aplikazio berrian edo ABANCA banka elektronikoan sartu besterik ez duzu (orrialde honen goiko aldean dagoen “Bezeroaren gunea” botoitik), zure IFZ eta SMS bidez bidaltzen dizugun eta PIN berriarekin. Jasotzen ez baduzu, azaroaren 15etik aurrera eskura dezakezu ABANCA aplikazioaren sarbide-orrian edo banka elektronikoan, edo 900 815 669 telefonora deituta.\nBehar izanez gero, aurreko kontu-zenbakia kontsulta dezakezu. Kontuaren izenaren zati gisa sartu dugu.\nNire kontuak aztertu nahi ditut, nola egin dezaket?\nGaurtik aurrera, dirua kudeatzea inoiz baino errazagoa izango zaizu, eskura dituzun tresna berriei esker: merkatuko aplikaziorik onenetako bat, online bankako atari berri bat eta inbertsioak kudeatzeko online broker bat, beste app eta zerbitzu batzuekin batera, hala nola Google Pay, Apple Pay edo ABANCA Pay, Bizum ordainketak egiteko, besteak beste.\nOraindik egin ez baduzu, deskarga ezazu gure aplikazioa: doakoa da! Zure IFZ edo AIZ (adibidez 00123456A) eta SMS bidez bidaliko dizugun PIN berria erabiliz sartu ahal izango zara. Jasotzen ez baduzu, azaroaren 15etik aurrera eskura dezakezu ABANCA aplikazioaren sarbide-orrian edo banka elektronikoan, edo 900 815 669 telefonora deituta.\nAplikazioan hainbat eragiketa egin ahal izango dituzu: ordainagiri bat argazki baten bidez ordaindu, kontuetako mugimenduak kontsultatu, txartelekin egindako gastuaren txostena ikusi, funtsen posizioak kontsultatu, etab.\nOnline bankako nire gakoak aldatu egin dira?\nSegurtasuna eta erosotasuna uztartzeko egin beharrekoa egin dugu. Horregatik, zure IFZ eta SMS bidez bidaltzen dizugun PIN berria erabiliko dituzu bai banka mugikorreko aplikazioan sartzeko (oraindik ez duzu deskargatu?), bai online banka berrian sartzeko.\nPINa SMS bidez jasotzen ez baduzu, azaroaren 15etik aurrera eskura dezakezu ABANCA aplikazioaren sarbide-orrian edo banka elektronikoan, edo 900 815 669 telefonora deituta.\nWebgune honetan bertan daukazu lehen sarbiderako behar duzun informazio guztia.\nJarrai dezaket nire zordunketa- eta kreditu-txartelak erabiltzen?\nEsperientziarik onena eskaini nahi dizugu; horregatik, zure txartela gaur arte bezala erabiltzen jarraitu ahal izango duzu, gako eta muga berberekin, ezer egin beharrik gabe. Kreditu-txartelen kutxazainetako funtzionamendu duala mantenduko da, eta eragiketa kredituan edo zordunketan egitea aukeratu ahal izango duzu.\nHemendik gutxira txartel guztiak berrituko ditugu; zurea etxera bidaliko dizugu eta aktibatu eta erabili besterik ez duzu egin beharko! Bitartean, ezagutu itzazu zure txartela edukitzeagatik eta ABANCAko bezero izateagatik gaur bertan izan ditzakezun abantaila guztiak: beherapenak gasolindegietan eta hoteletan, doako bidaia-aseguruak, etab.\nNon atera dezaket dirua nire txartelarekin?\nABANCA kutxazain guztietan atera dezakezu dirua zordunketan, komisiorik ordaindu gabe. Galiziatik kanpo, hilean 5 aldiz atera ahal izango duzu dirua Euro 6000 Sareko, Banco Sabadelleko, Bankinterreko, Arkitektoen Kutxako eta Ingeniarien Kutxako kutxazainetan.\nABANCA Pay Bizum da: diru-bidalketak transferentziarik egin gabe\nABANCA Pay app-aren bidez, banka mugikorreko erabiltzaile eta pasahitzarekin, zure mugikorretik edonori bidal diezaiokezu dirua, edozein bankuko bezero dela ere. Hartzailearen telefono zenbakia besterik ez duzu behar. Bizumeko erabiltzailea izanez gero, dirua unean jasoko du bere kontuan!\nArduraduna: María José Casas Domínguez\nABANCAri buruzko informazio guztia\nEgunero-egunero 11 herrialdetan egiten dugu lan banku liderra izateko eta gure bezeroen konfiantza mantentzen jarraitzeko. Hemen duzu zure bankuaren informazio korporatibo, sozial eta finantzario guztia.


Gasteizko mintza egunera joan nahi dugu! – Egizu elkartea\nGasteizko mintza egunera joan nahi dugu!\nEkainaren 6an Euskal Herriko berbalagun guztion eguna izango da Arabako hiriburuan. Gogoratzen duzue iazko Mintza Eguna etxean bertan? Zenbat lan eta zein poza dena ederto atera zenean! 🙂 Bada, aurten Gasteizko lagunak prestatzen ari direnarekin gozatzera joango gara Getxokoak, eta egun pasa egingo dugu bertan.\nEgitaraua prest dago:\n9:30ean Autobusa Algortako Kirikiñon (barreren ondoan, egin klik hemen eta ikusi mapan non dagoen)\n11:00etan Ongi etorria eta hamaiketakoa Matxete plazan\n12:00etan Ibilaldi gidatua, Gasteiz ezagutzen\n13:30ean Kalejira Alde Zaharretik Landatxoraino\n14:00etan Bazkaria Landatxon (Menua: patea, paella, oilasko “pilotak” eta solomoa, postrea, kafea eta kopa)\n15:30ean Sari banaketa: aurten ere 6 berbalagun jator sarituko ditugu 🙂\n16:00etan Erromeria Erdizka Lauetan taldeak gidatua\n19:00etan autobusa Getxora bueltatzeko\nIzena eman behar da maiatzaren 26a baino lehen, adi eta ondo irakurri data, maiatzaren 26a. Menua + autobusa = 25 € izango dira, eta betiko moduan EGIZUren kontuan ingresoa egin zuen izen-abizenak+Mintza eguna ipinita eta gero guri deitu (619935541 / 944914357) edo emailez esan (egizugetxo@yahoo.com) egin duzuela. Euskadiko Kutxako gure zenbakia hauxe da: 3035 0067 66 0670062588.\nMingainak dantzan jaiaren leloa gogoratzen duzue? Mingainak eta gu, denok dantzan ibiliko gara aurten ere. Animatu eta berbalagun taldean komentatu, lagunekin lotu eta denok Gasteizera!\nEgizu Getxo Euskaldun elkartea2009-05-14T12:30:46+02:002009-05-14|berbalagunok, egizu, irteerak, kultur jarduerak|0 Comments


“Nire bizi osoa espetxean” dokumentala Putzuzulon – Putzuzulo Gaztetxea – Zarauzko ametsen fabrika\n“Nire bizi osoa espetxean” dokumentala Putzuzulon\n2011-12-08Xakela Gaztetxe Asanblada0 Comments\nIgande honetan, abenduak 11, Putzuzulon “Nire bizi osoa espetxean” Mumia Abu-Jamal kazetari estatubatuarraren inguruko dokumentala proiektatuko dugu, arratsaldeko 6etan. Sinopsi txiki bat eta kartela bidaltzen dizkizuegu:\n“Mumia Abu-Jamal kazetaria eta Pantera Beltzetako militante ohia 1981eko abenduaren 9an atxilotua izan zen polizia bat ustez erailtzeagatik. Frogen desagertzea, lekukoei estortsioa… beharrezkoak izan ziren “ahotsik gabekoen ahotsa” bezala ezagutua zena heriotzera zigortzeko. Orduz geroztik, bere errugabetasuna frogatzeko borroka ez da amaitu.\nDokumental honetan hainbat elkarrizketen bitartez Mumia-ren istorioa eta egoera ezagutzeko aukera izango dugu.”